NAVI - Nuori aikuinen vaikuttaa kirkossa\nLähettänyt Katri Malmi klo 15.57 Ei kommentteja:\nTunnisteet: juhlavuosi, kirkolliskokous, nuoret, puheenjohtaja, vaikuttaminen\nVielä throwback viime viikon kirkolliskokoukseen.\nNAVI-ryhmä osallistui viime viikolla Turun kristillisellä opistolla järjestetyn syksyn kirkolliskokouksen seuraamiseen ja kirkolliskokousedustajien kanssa keskustelemiseen käytävillä. Viikko alkoi tällä kertaa jo sunnuntaina juhlallisesti reformaation merkkivuoden pääjumalanpalveluksella ja pääjuhlalla, joissa Anton oli mukana.\nKeskustelua käytiin hyvin erityyppisistä asioista. Avioliitto puhutti jälleen paljon, jopa kolmena päivänä. Kirkkohallitus ilmoitti, miten se aikoo edistää kirkon tulevaisuuskomitean mietinnöstä eteenpäin menneitä asioita, joista yhtenä kohtana on nuorten osallisuus. Toinen monen nuoren kannalta kiinnostava kohta on vapaaehtoistyön esteiden purkaminen. Toivottavasti se tarkoittaa esimerkiksi sitä, että nuoret voivat jonain päivänä saada avaimia kirkolle ja järjestää siellä toimintaa!\nSeurakuntavaalit tulevat siirtymään viikolla nykyisen isänpäivän paikalta. Nuorten kannalta tärkeää on huomata, että ne ovat siis ensi vuonna Maata näkyvissä –festarien päällä. Ennakkoäänestäminen kannattaa! Hallinnollisemmista asioista esillä oli tällä kertaa esimerkiksi kirkon tietohallintohankkesita tehtävä selvitys, jolla pyritään selvittämään, ovatko kirkon järjestelmät järkeviä kustannuksiltaan ja käytöltään, ja miten niitä voisi parantaa. Se on varmasti monen järjestelmiin turhautuneen työntekijän suuri ilo!\nKirkolliskokous on hyvin mielenkiintoinen paikka seurata mitä Suomen ev.lut kirkon ylintä päättävä elin saa aikaiseksi viikon aikana ja miten edustajien mielipiteiden kirjo voi olla toisessa asiassa hyvin konservatiivinen ja toisaalta jossakin hieman liberaali. Usein on turhauttavaa, kun asioista ollaan niin eri mieltä, että tuntuu, ettei mitään saada aikaseksi. Toisaalta käytäväkeskusteluissa huomasi, että edustajilla on kova motivaatio ratkaisujen etsimiseen. Tärkeää työtä siellä tehdään, ja oli kiinnostavaa päästä seuraamaan.\nAnton Sutinen, NAVI:n puheenjohtaja\nKatri Malmi, SLS:n NAVI-edustaja\nLähettänyt Katri Malmi klo 15.15 Ei kommentteja:\nNuorten asialla kirkolliskokouksessa:\nKatri Malmi ensimmäistä kertaa ja Anton Sutinen konkarina\nMillaiset ovat fiilikset ensimmäisen kirkolliskokouspäivän jälkeen? Innostuneet, väsyneet, hämmentyneet ja vieläkin hieman jännittyneet. On outoa olla yhtäkkiä kaikkien kirkon julkkisten keskellä, ja miettiä, uskallanko mennä tuolle puhumaan, mitä minä sanon näille ihmisille. Aivan poikkeuksetta vastaanotto oli kuitenkin todella ystävällinen. Sain vaikka kuinka monta kertaa kuulla, kuinka hienoa on, että jaksamme olla täällä ja pitää nuorten asiaa esillä.\nNAVI:lle on hirveän tärkeää olla paikalla ja näkyä kirkolliskokouksessa. Se antaa nimelle kasvot. Meistä tulee tuttuja, ja voimme ottaa yhteyttä kirkolliskokousedustajiin silloin, kun jotain nuorten kannalta tärkeää on tekeillä. Se tekee meistä keskustelun osapuolen. Kun edustajat pitivät puheenvuoroja, me tehtailimme Antonin kanssa twiittejä. Nuorten asia liittyy myös muihin kuin niihin kysymyksiin, joissa puhutaan suoraan nuorten osallisuudesta. Hyvä esimerkki on tänään käsitelty kirkkohallituksen uusi kaste- ja kummius hanke. Kirkon huoli on, että yhä harvemmat vanhemmat kastavat lapsiaan. Me haastoimme: Kyllä nuoret aikuiset kastavat lapsensa, jos heillä on seurakunnassa järkevä paikka ja yhteisö.\nTänään meni eteenpäin myös pari nuorten kannalta erittäin tärkeää asiaa. Kirkkohallitus perustaa työryhmän suunnittelemaan nuorten aseman parantamista hallinnon kaikilla tasoilla. Tässä ryhmässä NAVI on mukana. On aivan keskeistä, että työryhmä uskaltaa asettaa tarpeeksi kunnianhimoisia tavoitteita. Nuorten osallisuutta ei pidä parantaa vain paperilla, vaan oikeasti ja toimimalla käytännössä yhdessä seurakuntien ja hiippakuntien kanssa. Nyt on mahdollisuus synnyttää uusia nuorten parlamentteja, hiippakunnallisia parlamentteja, nuorten ja päättäjien kohtaamisia… eli oikeaa osallisuutta.\nToinen työstöön mennyt asia oli seurakunnan jäsenyyden säilyttäminen seurakuntayhtymän sisällä muuttaessa. Sen taustalla on pidempi tarina. NAVI ajoi koko viime kevään sitä, että luottamushenkilöt saisivat säilyttää luottamustoimensa muuttaessaan seurakunnan sisällä. Nuoret aikuiset muuttavat koko ajan. Tulevaisuusvaliokunta esitti keväällä, että seurakuntayhtymän sisällä muuttavat saisivat pitää paikkansa, mutta kirkolliskokous piti sitä ongelmallisena. Sen sijaan se tahtoi, että kirkkohallitus valmistelee esityksen seurakunnan jäsenyyden säilyttämisestä. Nuorten kannalta on tärkeää, että alkuperäinen tavoite säilyy valmistelussa kirkkaana. Todellinen mahdollisuus hoitaa luottamustehtäviä pitkäjännitteisesti olisi yksi tärkeimmistä yksittäisistä nuorten osallisuutta vahvistavista askeleista, joita tämä kirkko voisi ottaa.\nLähettänyt Katri Malmi klo 21.08 Ei kommentteja:\nLähettänyt Katri Malmi klo 10.44 Ei kommentteja:\nTasan viikko sitten maanantaina 02.10.2017 moni Itä-Suomen yliopiston Joensuun kampuksen teologian opiskelija sai nauttia Kuopion hiippakunnan piispan, Jari Jolkkosen vierailusta. Aamulla vietimme yhteistä messua yliopiston Genesis-kappelissa, josta siirryimme Jolkkosen johdolla keskustelemaan aiheesta ”Mitä kirkko odottaa teologian opiskelijalta?”\nOpiskelijan näkökulmasta tämä luentomainen keskusteluhetki oli hyvin antoisa, sillä ei opiskelija joka päivä piispaa kohtaa. Se, että asiantuntija kertoo mitä minun tulee omaan portfoliooni kerätä tai vastaa kysymykseen millainen portfolio jää mieleen, kannustaa jatkamaan niin opiskeluja kuin tutkimaan omaa hengellistä elämää.\nPäivä päättyi illanistujaismaiseen hetkeen, jossa vielä lyhyesti saimme keskustella piispan kanssa samoista aiheista kuin päivällä.\nPäivän polttavimmiksi teemoiksi voisi mainita kuinka tärkeää teologin on huolehtia omasta teologisesta yleissivistyksestään, pitää yllä omaa hengellistä elämäänsä ja kyetä vuorovaikuttamaan erilaisten ajattelijoiden kanssa, unohtamatta omaa aitoa ja vahvaa persoonaansa. Näillä eväillä piispa lähetti niin Joensuun teologit kuin kaikki muutkin kirkon työhön opiskelevat jatkamaan opiskelua ja elämää.\nOn tärkeää ja hyvin motivoivaa, että kirkon työntekijät kohtaavat tulevaisuuden tekijöitä, meitä opiskelijoita. Kun piispa Jolkkonen puhui muutamaan otteeseen omista opiskeluajoistaan, nousee opiskelijan huulille hymy ja innostus kertyy. ”Piispakin on kerran ollut opiskelija, jollainen minä nyt olen. Tulevaisuus on avoin siis myös minulle.”\nEn voi sanoin kuvailla sitä intoa, jonka koin tullessani illalla kotiin. En voi sanoin kuvailla, kuinka suuren motivaatiomyrskyn koin päivän aikana. En voi sanoin kuvailla, kuinka teologian opiskelijana odotan työllistyväni tulevaisuudessa kirkon alalle.\n”Onhan piispan vierailu teologeille, kuin Hjallis Harkimon tapaaminen kauppatieteiden opiskelijoille.”, totesi eräs innostunut teologian ylioppilas. Ja juuri näinhän se on. Kenties piispa ammensi myös itselleen jotain opiskelijoiden tapaamisesta.\nRehellisesti voin sanoa, että piispan vierailu oli antoisa kokemus, joi\nta ehdottomasti monen muun kanssa toivoisin lisää. Kuitenkin, toivoisin myös muiden kirkon alalla työskentelevien teologian alumneiden hakeutuvan vanhaan opinahjoonsa kertomaan ja jakamaan omia kokemuksiaan työllistymisestä ja työelämästä. Pieni välimotivointi klassisten kielten ja monien tenttikirjojen keskellä ei tee kenellekään pahaa.\nKuulemalla, keskustelemalla ja kohtaamalla niin me nuoret kuin konkaritkin inspiroidumme toisistamme ja rakennamme yhdessä Kristuksen kirkkoa.\nFides Ostiensisin edustaja\nLähettänyt Katri Malmi klo 10.33 Ei kommentteja:\nTunnisteet: Nuoret aikuiset, opiskelijat, piispa, teologia\nNeuvostossa aloittaminen oli jännittävää. ”Mietin sitä, kun olen uusi ja vähän pihalla. Mutta toisaalta: joku on mut äänestänyt tänne. Mulla on ihan yhtä paljon oikeus olla täällä, kuin kenellä tahansa muulla. Se kantaa, että ne on oikeasti vaalit.”\nNavilaisena on etuoikeus, kun pääsee kunnolla juttelemaan jonkun nuoren luottamushenkilön kanssa siitä, mitä oikeastaan on olla nuori luottari. Millaista on tehdä vaalikampanjaa? Mitä sitä ajattelee ensimmäisessä neuvoston kokouksessaan kaikkien niiden kokeneilta tuntuvien patujen seurassa? Pääsin haastattelemaan Anna Mäkituomasta, ensimmäisen kauden luottamushenkilöä Helsingin tuomiokirkkoseurakunnasta.\nMonelle seurakuntavaaleissa ehdolla olevalle nuorelle kokemus vaaleista on varmasti ensimmäinen. Toisin kuin poliittisten puolueiden nuoret suurin osa ei välttämättä ole ikinä tehnyt kenenkään muun vaalityötä. Anna kertoo siitä, kuinka sitä ehkä tuli lähdettyä ”soitellen sotaan”, mutta jo vaalikampanjan aikana sekä tieto että kiinnostus lisääntyivät. Vaalikonetta täytellessä alkoi tajuta, että on oikeasti sanottavaa näistä asioista. Ne olivat ensimmäiset vaalit, joihin ehdolle lähteminen tuntui itselle merkitykselliseltä.\nSeurakuntaneuvostossa toimiminen on herättänyt monenlaisia pohdintoja. Anna puhuu siitä, kuinka hänelle kaikista mielekkäintä on ollut päästä mukaan seurakunnan toimintakulttuuria ja sen muutostaa käsittelevään keskusteluun. Kyse on seurakunnan ja kirkon identiteetin ytimestä: Mitä kirkon pitää tehdä tänä päivänä juuri tässä osassa tätä kaupunkia? Mihin suuntaan seurakunnan toimintaa pitäisi vahvistaa? Neuvostossa on edustettuna hirveän erilaisia ääniä ja ryhmiä. Juuri siksi Anna on kokenut merkityksellisenä olla mukana. ”On tärkeää, että kaikenlaiset äänet seurakunnassa ovat edustettuna myös päätöksenteossa. Jotenkin jengi helposti kuplaantuu, ja sitten on vaan omantyyppisten ihmisten kanssa. On ollut tosi hyvä nähdä, kuinka paljon on erityyppisiä ihmisiä ja eri tavalla seurakunnasta ajattelevia, puolin ja toisin”, hän kertoo. Omaa rooliaan Anna kuvaa siksi hihhuliksi, joka fiilistelee messuja ja puhuu siitä, että messu ja rukous on ihan seurakunnan ytimessä. Hänelle on tärkeää, että seurakuntien päättävissä elimissä on myös nuoria, jotka painottavat näitä teemoja. Vaikka neuvostossa käsiteltävät asiat ovat yleensä hallinnollisia, on kuitenkin tärkeää, mistä suunnasta asioita katsoo, miten niitä sanoittaa ja perustelee.\nMuille nuorille Annalla on selkeät terveiset: ”Kannattaa lähteä ehdolle, jos yhtään kiinnostaa. Kaikki siellä on oikeasti vaan ihmisiä. Jos jotenkin näyttäis etäältä, ettei siellä ole sellaisia ihmisiä kuin sinä, niin silloin varsinkin pitää mennä - sillonhan sinne nimenomaan tarvitaan porukkaa edustamaan sun kanssa samalla tavalla ajattelevia. Ei pidä pelätä tai ajatella, että hakeakseen pitäisi olla jotenkin erilainen kuin on. Kaikki seurakuntalaiset ovat erilaisia.”\nLähettänyt Katri Malmi klo 11.51 Ei kommentteja:\nTunnisteet: helsinki, luottamustoimet, nuoret, Nuoret aikuiset, nuori luottari\nLähettänyt Katri Malmi klo 12.57 Ei kommentteja:


Myydään Omakotitalo, 4 huonetta - Pöytyä, Kyrö, Pappilanmäentie 2 - Etuovi.com 7922704\nOmakotitalo | 4h + k + kph / wc + erill.wc + vh + khh + at / varasto\nPappilanmäentie 2, 21800\n4h + k + kph / wc + erill.wc + vh + khh + at / varasto\nAsuin rakennuksen pinta-ala noin 146m2, huoneistoala n. 130m2, autotall/varastorakennuksen pinta-ala n.37m2. Rakennusoikeutta käytetty yhteensä n. 183,5m2.\nKiintestövero n. 368e/vuosi. Sähkönkulutus myyjältä saatujen tietojen mukaan on ollut 4-5 hengen taloudesssa noin 14 000 kWh/vuosi. Vedenkulutus noin 340e/vuosi. Mahdollinen varainsiirtovero 4% sekä kaupanvahvistajan kuluista puolet, 60e.\nAutotalli/varastorakennus (rak. 2014, varasto lämmin), sekä vaja/liiteri\nTodella tilava keittiö, jossa hyvivin tilaa useammallekin kokille. Paljon säilytys- ja työskentelytilaa. Ruokailutila erikseen oh yhteydessä. Varustus: Iskun kaapistot, jääkaappi, pakastekaappi, keraaminen liesitaso, erillisuuni (erillinen kiertoilmauuni), liesituuletin, astianpesukone. Lattia- ja seinäpinnotteet: työtasot: laminaatti. lattiamateriaali: laatta. seinämateriaali: kaakeli/tapetti.\nKylpyhuoneessa 2 suihkua sekä wc- istuin. Lattaimateriaali: laatta. Seinämateriaali : kaakeli. Lisäksi erillinen wc, jossa peilikaappi/kaapisto, lattialämmitys ja bidee-suihku. Lattia-/seinä- ja kattopinnoitteet: lattiamateriaali: laatta, seinämateriaali: kaakeli.\nKuvaus: Kodinhoitohuoneesta käynti ulos. Pesukoneliitäntä, tila pesutornille, lattiakaivo. Lattia-/seinä- ja kattopinnoitteet: lattiamateriaali: laatta. seinämateriaali: kaakeli/tapetti.\nTilava olohuone, jonka keskipisteenä varaava takka. Lattia-/seinä- ja kattopinnoitteet: lattiamateriaali: laminaatti. seinämateriaali: tapetti.\nLattia-/seinä- ja kattopinnoitteet: Kaikissa makuuhuoneissa lattiamateriaali: laminaatti, seinämateriaali: tapetti. Päämakuuhuoneesta käynti terassille sekä vaatehuone.\nRakennusoikeutta jäljellä. Kokonaisrakennusoikeus 416m2\nHei! Haluaisin lisätietoja kohteesta: Pappilanmäentie 2, Kyrö, Pöytyä (https://www.etuovi.com/kohde/7922704)


Muutos LKV - Myydään kerrostalo Pyhäjärvenkatu 10, 33200 Tampere Kaakinmaa\nTämä Pyynikin kupeessa Kaakinmaalla vapautuva upea ja ilmava kolmio on tyylikäs kokonaisuus. Pohjaltaan selkeä ja hulppea kolmannen kerroksen päätyasunto hurmaa ensinäkemältä.\nSisäänkäynti avautuu avaraan eteistilaan. Vasemmalle jäävässä tilavassa keittiössä on laadukkaat kodinkoneet sekä erillinen niemeke, jossa ruuanlaitolle on luotu upeat puitteet. Suurikokoiseen olohuoneeseen mahtuu ruokailuryhmä ja etelänpuoleiselle parvekkeelle on kulku huoneen toisesta päädystä. Asunnosta on puistomaiset näkymät. Tilavissa makuuhuoneissa on kiinteät kaapistot ja eteisaulasta löytyy lisää kaappitilaa. Myös kaunis kylpyhuone/wc istuu tyyliltään ja laadultaan saumattomasti asunnon muuhun kokonaisuuteen. Lisäksi huoneistossa on myös erillinen wc.\nAsuntoon on mahdollista tehdä kolmas makuuhuone. Myyjä voi tarvittaessa rakentaa seinän valmiiksi. Huoneistoon on esteetön pääsy.\nOmatonttinen ja erittäin hyvin hoidettu taloyhtiö sijaitsee erinomaisella paikalla keskustan yhteydessä ja puistomaiseman äärellä. Tervetuloa tutustumaan!\nSijainti Tampere, Kaakinmaa\nHuoneistoselitelmä 3-4h, k, erillinen wc, wc/kph, p (yht. järj. mukaan 5h+k+kh+p)\nLisätietoja pinta-alasta Huoneiston pinta-ala on yhtiöjärjestyksen, isännöitsijäntodistuksen ja myyjän ilmoituksen mukaan 111 m². Edellä mainittu pinta-ala saattaa tämän ikäisessä kohteessa poiketa oleellisestikin huoneiston nykyisen ja rakentamisaikaisten mittaustapojen ja standardien mukaan laskettavasta pinta-alasta. Huoneiston todellinen pinta-ala voi siis olla yhtiöjärjestyksessä, isännöitsijäntodistuksessa ja esitteessä mainittua pienempi tai suurempi. Hinta ei ole pinta-ala perusteinen. Yhtiöjärjestyksen mukainen huoneistoselitelmä: 5h+k+kh+p\nHoitovastike 220,92 € / kk\nYhtiövastike 220,92 € / kk\nLisätietoja maksuista Hoitovastike 1.7.2022 alkaen 231,44 €/kk.\nMuut varusteet: mikroaaltouuni, kiinteät valaisimet, liesituuletin / suodatin\nKylpyhuone Varusteet: suihkuseinä, pesukone, pesukoneliitäntä, lattialämmitys, wc-istuin, suihku, peili, kiinteät valaisimet\nNäkymät Parvekkeelta vehreät puistomaiset\nTaloyhtiön nimi Asunto Oy Pyynikinpiha\nTontin pinta-ala 2 331,0 m2\nTaloyhtiöön kuuluu Pesutupa, kuivaushuone, mankeli, kerhohuone, pieni kuntosali/kuntoiluhuone, väestönsuoja, urheiluvälinevarastot, häkkivarastot, kylmäkellarikomerot, kaapeli-tv, DNA talokuitu (perusnopeus 100/50, maksiminopeus 1000M), koneellinen poistoilmanvaihto.\nTehdyt korjaukset ja remontit 1992 Pihaholvin korjaus 2002 Pohjaviemärin uusinta 2002 Lämmönjakolaitteiden uusinta 2002 Kattosaneeraus 2003 Julkisivu- ja parvekekorjaus 2010 Putkisto- ja sähkösaneeraus 2010 Ikkunoiden ja parvekeovien uusinta 2012 Parveke/pihakaiteiden/portin maalaus 2013 Lukostojen uusiminen ja Kaba tunnisteavaus 2013 Portin GSM-aukaisuautomatiikka 2016 Jäteastiat 2018 Ikkkunoiden alaosien lisäeristäminen 2018 Liikehuoneistojen ikkunoiden ja ovien uusiminen 2019 Katon kuntoraportti ja raportin mukaiset korjaukset 2020 Lämmityksen säätöjen tarkistus\nTiedossa olevat tulevat korjaukset/remontit 2022 Ikkunoiden tuloilmaventtiilien vaihto säätötyö ja nuohous 2022 Ilmanvaihto, säätötyö ja nuohous 2022-2023 Energiaselvitys 2022-2023 Parvekepilien rapautuman selvitys ja korjaussuunnittelu 2022-2024 Energiaremontti / toimet, mahdollisesti esim. LTO järjestelmän rakentaminen Kylmäkellarien energiaremontti Aurinkoenergia Pihakannen korjaus Sähköautojen latauskentän rakentaminen Hissien modernisointi ja uusiminen\nKatto Huopakate + betonilaatat\nEnergialuokka E-luku: 157\nAutopaikka Autopaikat jaetaan jonotusperiaatteella. Pysäköintimahdollisuus kaupungin asukaspysäköintiluvalla D-alueella 20€/kk. Lisätietoja e-parking.fi.


48 m² Linnankatu 45 B, 20100 Turku Kerrostalo Kaksio myynnissä - Oikotie 16268300\nMyytävät asunnot Turku Port Arthur Linnankatu 45 B, 20100 Turku\n199 000 €●48 m²\nLinnankatu 45 B, Port Arthur, Turku●2h+k\nAsunto Oy Linnankatu 45, juuri myyntiin tullut ihana 48m2 kaksio. Huippu sijainnilla aivan aurajoen läheisyydessä, Föri-lautta, funikulaari, sekä ihanat jokirannan ravintolat vain kävelymatkan päässä.\nVuonna 1958 valmistuneessa talossa on vuosien varrella tehty useita remontteja ja yhtiöstä on pidetty hyvää huolta; Parvekkeiden peruskorjaus 2002-2003, Viemäreiden pinnoitus 2008, Käyttövesiputkisto: A ja B porras putket uusittu / C porras putket pinnoitettu 2009, pihan puoleisten ikkunoiden uusiminen 2013, lämmönjakolaitteiston uusiminen 2014 sekä muita peruskorjauksia.\nAsunto on siistikuntoinen ja toimiva pohjaratkaisu. Alkuperäinen ruokailutilan lasiseinä on vielä paikoillaan. Keittiö uusittu 2000 luvulla ja pyykinpesukone on asennettu keittiöön. Parvekkeelta jokinäkymä.\nTaloyhtiössä on menossa kaavamuutoshanke liittyen piharakennuksen purkamiseen ja uudisrakentamiseen, lisätietoja välittäjältä.\nPiha: Koko piha-alueen saneeraus (laajuus on sidonnainen kaavamuutoshankkeeseen). Perustukset ja runko Asuinrakennus teräsbetonipaaluilla, ei tiedossa olevaa tarvetta. Julkisivut Julkisivujen kuntoa ei ole selvitetty Parvekkeet: Peruskorjattu 2002-2003, parvekkeiden kuntoa ei ole selvitetty. Ikkunat ja ovet: Piharakennuksen ikkunoiden ja ulko-ovien uusiminen (mikäli kaavamuutoshanke kaatuu). Katto: Piharakennuksen katon räystäskourujen uusiminen (mikäli kaavamuutoshanke kaatuu). Huoneistojen märkätilat: Huoneistojen märkätilojen vesieristykset. Mikäli osakkaan tehdessä kylpyhuonesaneerausta rakenteista löytyy yhtiön vastuulle kuuluva kosteusvahinko, maksaa taloyhtiö vesieristeen töineen ja tarkastuksineen. Mikäli kosteusvahinkoa ei ole todettavissa, maksaa taloyhtiö vesieritykseen käytettävät materiaalit tasoitteineen. Yleiset tilat: Saunaosaston saneeraus. Pyykkituvan laitteiden uusiminen. Lämmitysjärjestelmä Putkisto on alkuperäinen, siirtimet, sulkuventtiilit ja termostaatit uusittu Vesi- ja Hulevesijärjestelmän rakentaminen viemärijärjestelmä Asuinrakennuksen sadevesijärjestelmän uusiminen. Ilmanvaihto: Kanavisto puhdistettu 2014, poistoilmanvaihtokoneiden kuntokartoitus Sähkö- ja tietojärjestelmät: Autopaikkojen sähköistys. Sähköjärjestelmän uusiminen huoneistojakamoille asti Tietoliikennekaapelointi huoneistojakamoille asti Hissit: Hissien kuntoa ei ole tutkittu\nTALOYHTIÖSSÄ: Julkisivun ikkunat 1993, Pääviemärin korjaus 1995, Hissien peruskorjaus 1995 Julkisvun parvekkeiden ovet ja ikkunat 1997-1999, Porraskäytävien maalaus ja laatoitus 2002-2003 Parvekkeiden peruskorjaus 2002-2003, Viemäreiden pinnoitus 2008, Käyttövesiputkisto: A ja B porras putket uusittu / C porras putket pinnoitettu 2009, Julkisvujen ja päätyjen rappausten korjaus ja huoltomaalaus 2013, Piharakennuksen peltikaton maalaus 2014, Lukituksen uusiminen 2011, Pihan puoleisten ikkunoiden uusiminen 2013, Ilmanvaihtokanaviston puhdistus ja huippuimureiden huolto ja puhdistus 2014 Lämmönjakolaitteiston uusiminen 2014, Huoneistojen patteritermostaattien uusiminen ja verkoston tasapainotus, Porraskäytävien siäpihan puoleisten ala-aulojen lattioiden ja ensimmäisen hissitasanteen lattioiden uusiminen, seinien maalaus ja takapihan tuulikaappien seinien ja lattioiden korjaus ja pinnoitus. C-portaan ja B-portaan yhden keittiölinjan pinnoitettujen käyttövesiputkien uusiminen 2019.\n196 957,16 €\nMuut maksut: Pesutupa 6,00e/kerta Autopaikka 24,00e/kk Lämpötolppapaikka 37,00e/kk\nAsunto Oy Linnankatu 45\nautotalleja: 7. sähköpistokkeita: 21. piha-autopaikkoja: 8.\nsauna, talopesula, mankeli, kellarikomero, väestönsuoja, satelliittiantenni.


Tyttöystävä söi viimeisen keksin – poliisit paikalle perheväkivallan päätteeksi – Stara\nTyttöystävä söi viimeisen keksin – poliisit paikalle perheväkivallan päätteeksi\nOhhoh! 29.12.2017, 17:00 · Terhi Piiroinen\nFloridalainen 31-vuotias Richard Hessic on pidätetty parisuhdeväkivallan takia. Mies oli lyönyt tyttöystäväänsä nyrkillä kasvoihin, koska nainen oli ilmeisesti syönyt viimeisen talossa olleen keksin.\nTeurastajana työskentelevä Richard Hessic oli raivostunut, kun huomasi viimeisen suklaakeksin kadonneen kodista. 34-vuotias tyttöystävä nauroi pienestä asiasta raivostuneelle miehelle, mikä teki Hessicistä entistäkin vihaisemman.\nTyttöystävä ehdotti vitsaillen, että he voisivat katsoa kodin valvontakameralta, kuka oli syönyt viimeisen keksin. Samalla nainen sanoi, että ei halunnut tapella mitättömästä asiasta.\nHessic seurasi kylpyhuoneeseen mennyttä naista ja repi suihkuverhon alas. Sen jälkeen hän löi naista nyrkillä vasempaan poskeen. Paikalle tulivat poliisit, jotka pidättivät miehen. Richard Hessic sai lähestymiskiellon tyttöystävälleen ja kotiarestia GPS-monitoroinnin alaisuudessa, The Smoking Guns uutisoi.


EPV Energia mukaan uuteen bioenergia-alan järjestöön - EPV\nEPV Energia mukaan uuteen bioenergia-alan järjestöön\nBioenergia-alan toimijat ovat perustaneet uuden yhdistyksen Bioenergia ry:n. Ensi vuoden kesäkuuhun mennessä tähän uuteen yhdistykseen siirtyvät Suomen Bioenergiayhdistys Finbio ry:n, Puuenergia ry:n, Suomen Pellettienergiayhdistys ry:n ja Turveteollisuusliitto ry:n henkilöstö ja toiminnot.\nUusi yhdistys edistää toimialan osaamista ja toimintaedellytyksiä sekä kokoaa alan järjestöresursseja yhteen. Bioenergia ry:n tarkoituksena on edistää bioenergian ja turpeen tuotantoa, käyttöä, kilpailukykyä ja taloudellisuutta kestävästi. Yhdistys edistää eri tuotantomuotoja tasapuolisesti ja ottaa huomioon biomassan käytöstä saatavan jalostusarvon.\nPerustamiskirjan on allekirjoittanut 46 bioenergia-alan toimijaa. EPV Energia Oy on yksi yhdistyksen perustajajäsenistä.


Latvian maajoukkueet 2021-2022 | Jatkoajan keskustelupalsta\nLuet ketjua: Latvian maajoukkueet 2021-2022\nLatvian maajoukkueet 2021-2022\n10.12.2021 klo 01.39\nLatvian U20-valmentaja Karlis Zirnis on valinnut joukkueensa tänä sunnuntaina Tanskassa alkaviin MM-kisojen B-sarjan turnaukseen.\nBruno Brūveris (Cedar Rapids RoughRiders, USHL)\nRūdolfs Lazdiņš (HK Riga, MHL)\nKarlis Mezsargs (HK Riga) late 03\nHarijs Brants (Acadie-Bathurst Titan, QMJHL)\nBogdans Hodass (Medicine Hat Tigers, WHL) 03\nRalfs Bergmanis (Sioux City Musketeers, QMJHL)\nDaniels Goršānovs (HK Riga)\nNiks Feņenko (Baie-Comeau Drakkar, QMJHL) 04\nDāvis Orniņš (HK Riga)\nRihards Simanovics (HK Mogo) 03\nHaralds Slisans (HK Riga)\nRaivis Ansons (Baie-Comeau Drakker, QMJHL)\nDarels Dukurs (Langnau, NLA/U20) 03\nOskars Lapinskis (Langnau, NLA/U20)\nMartins Laviņš (Cedar Rapids RoughRiders, USHL) 03\nĢirts Silkalns (HK Riga) 03\nAnrī Ravinskis (Blainville-Boisbriand Armada, QMJHL) 03\nPēteris Purmalis (Sioux City Musketeers, USHL) 03\nDans Ločmelis (Luleå HF U20) 04\nSandis Vilmanis (Luleå HF U20) 04\nDaniels Mūrnieks (Cedar Rapids RoughRiders)\nFēlikss Gavars (Fargo Force, USHL)\nRaimonds Vītoliņš (Univ. of Vermont, NCAA)\nRoberts Zalans (Esbjerg, DEN-U20)\nJoukkueesta putosi loppumetreillä paljon Latvian omissa joukkueissa pelaavia nuoria, pari yllättävää pudotusta sekä muutama lupaava reilusti alaikäinen pelaaja. Kisajoukkueeseen odotetuista pelaajista ryhmästä putosivat Luganon junnujen kapteeni Roberts Cjunskis sekä OHLssä nykyään pelaava Kaspars Ziemins. Heille ei taidettu löytää paikkaa kolmessa ensimmäisessä ketjussa, joten kaverit jätettiin kokonaan pois, jotta nelosessa pelaisi jätkiä jotka soveltuvat rooliin paremmin + tyytyvät rooliin eivätkä auo päätään jos minuutit jäävät pieniksi. Cjunskis voi palata joukkueeseen vielä ensi kaudella, mutta Zieminsin junnu-ura päättyi tähän tiputukseen. Jännä nähdä kuullaanko hänestä vielä OHL-uran jälkeen.\nLatvian joukkue on jo valmiiksi aika taitava ja suht alaikäinen, joten joukkueen viimeisiä paikkoja ei annettu myöskään B-junnuille. Vuokatissa pelataan viikon päästä jonkunlainen U18 Olympiaturnaus, johon lähetettiin ne pelaajat jotka pelaavat Euroopassa ja eivät mahtuneet U20-ryhmään. Mukana ovat siis paras puolustaja 2005 ikäluokasta eli Peteris Bulans, Bukartsin veljesten kolmas painos, vasta seuraavan kauden jälkeen varattavissa oleva Zurichin junnuissa pelaava Rodzers (04) sekä Luganon junnuissa vetävä Emils Veckaktins (04). Jos Vuokatti olisi vähän lähempänä, niin tuo turnaus olisi käymisen arvoinen. Noiden poikien ympärille rakennetaan kuitenkin kevään U18 MM-kisaryhmä.\nJoukkue näyttää Latvian mittapuulla aika hyvältä, pelaajia tulee runsaasti ympäri maailmaa, sarjojengaala on suuri. MHL-joukkue HK Rigasta mahtui hyökkäykseen vain joukkueen paras laituri Girts Silkalns, mikä on erittäin harvinaista. 2002-ikäluokka on tosin aika heikko, joten ensi vuonna palaavia pelaajia on todella paljon isoissakin rooleissa ja myös veskariosasto on tällä kertaa hieman kysymysmerkkinen. Bruno Bruveris on ollut pitkään 2002 ykkösvahti. Korona pilasi kuitenkin parin ikäluokan junnu-uran aika taidokkaasti, joten Bruveris ei ole koskaan pelannut maajoukkueessa paineellisia pelejä. Hän ei ole myöskään vakuuttanut urallaan oikeastaan missään vaiheessa, joten en näe sitä suurena ihmeenä, jos ykkösvahtina torjuukin 2004 ykkösmies Karlis Mezsargs. Hänkään ei pelannut maagista turnausta viime kevään U18-kisoissa, mutta tämä vuosi on lähtenyt ainakin hyvin liikeelle. Mezsargs on pitänyt pystyssä heikkoa (todella moni junnu on lähtenyt ulkomaille) Rigan MHL-joukkuetta ja torjunta% onkin jotain 91 häviävässä joukkueessa, joten poika valittiin hiljaittain MHLn tähdistö-otteluun.\nPuolustuksen ainut ”oudompi” poisjäänti oli viime syksyn varaustilaisuuden suurin latvialaisnimi, lopulta ilman varausta jäänyt, Gustavs Ozolins on poissa joukkueesta. Ozolins on syntynyt 2003, joten hänen oma turnauksensa on vasta ensi vuonna. Tämän kauden pakistosta löytyy aika paljon pieniä taitopakkeja, joten viimeisiä paikkoja on täytetty myös puolustavilla pakeilla. Ozolins on siis jäänyt hierarkiassa viimeisiä kisojaan pelaavien Harijs Brantsin ja Sportin junnuista tutun Ralfs Bergmanisin sekä MHL-Rigan parhaan pakin Daniels Gorsanovsin ja QMJHLn U18-pakkien pistepörssiä johtavan Niks Fenenkon taakse. Kun myös Sportin junnuissa viime vuonna pelannut suurempi puolustaja Bogdans Hodass pystyy tekemään asioita kiekolla, niin Ozolinsin rooli olisi jäänyt tällä kertaa pieneksi. Kolme ensin mainittua nimeä eivät pysty pelaamaan junnuissa enää seuraavalla kaudella, joten sitten tilanne muuttuu jonkun verran. Ylivoimapeli on ollut Latvian ongelmakohtia viime vuosina, mutta nyt voisi odottaa, että näillä viivamiehillä saadaan jopa jotain aikaan!\nHyökkäyksessä pitäisi olla leveyttä kolmeen järkevään ketjuun. Kysymyksiä herättää tosin se, että melkein koko top9 palaa kisoihin myös ensi vuonna. Pystyykö 1-2 vuotta alaikäiset pelaajat kantamaan joukkuetta vielä tänä vuonna? Tähän turnaukseen junnu-uransa päättäviä pelaajia ovat lähinnä Pittsburghin varaus Raivis Ansons ja Langnaussa NLA-pelejä haistelemaan päässyt Oskars Lapinskis.\nMuuten hyökkäyksestä löytyy taitoa NLAssa debytoineen Darels Dukursin muodossa sekä jo muutaman vuoden Ruotsissa loistaneiden Sandis Vilmanisin ja Dans Locmelisin muodossa. Molemmat ovat Ruotsin junnusarjan kärkipäätä jos katsotaan U18-pelaajien pistepörssiä. Anri Ravinskis ja Peteris Purmalis ovat taas puhtaampia snipereita. Sentteriosasto ei ole niin hyvä kuin laiturit. Odotin itseasiassa että Luganon Cjunskis ottaisi paikan kärkiketjujen keskellä, mutta kun hänet pudotettiin kokonaan joukkueesta, niin voidaan odottaa että NLAssa laiturin tontilta sisään ammattipeleihin ajettu Lapinskis pystyy pelaamaan keskellä tällä tasolla.\nKokoonpano on jotain tätä luokkaa:\nTämän vuoden divariturnauksesta tulee mielenkiintoinen. Korona pilasi edellisen turnauksen, joten 2001 ikäluokka joutui lopettamaan pelaamatta peliäkään. Itävalta nousi edellisessä turnauksessa yllättäen voittamalla Latvian finaalissa vittumoisesti 2-1 ja nyt kun korona teki temppunsa, niin Itävalta on säilynyt ylhäällä tähän päivään asti. Divarissa vetävät siis viime vuosien kovat pikkumaat entisen Neuvostoliiton alueelta, aina suurina kysymysmerkkeinä junnuihin lähtevät 2 pohjoismaata sekä nousija Unkari.\nTanska säilyi viimeks B-sarjassa tuurilla ja Ottawan varauksen Sogardin hyvillä torjunnoilla. Slovenia kaatui silloin vasta jatkoajalla, mutta nyt heillä taitaa olla vähän parempi nippu kasassa. Unkarille tulee siis vaikeaa. Tanskasta on kuitenkin vaikea sanoa mitään, kotietu toki auttaa, mutta he eivät ole enää sillä tasolla kuin 10 vuotta sitten. Norja näyttää paperilla vaaralliselta joukkueelta nousijaehdokkaiden näkökulmasta. Heillä on vaihteeksi hyviä pelaajia pariin ketjuun. Ruotsissa pelaa norjalaisia, mikä näyttää tuottavan tulosta. Jos heidän puolustus ja vaskaripeli pitää, niin kunnon kiusaaminen on mahdollista. Kazakstan on nostanut osakkeitaan viime vuosina junnutasolla. Heistä on vaikea sanoa tänä vuonna mitään, koska Kazakit ovat vetäytyneet Venäjän sarjoista KHLää lukuunottamatta koronan takia. Koko joukkue tulee maan omasta sarjasta ja kun se on kuitenkin ihan oikea ammattilaisliiga, niin monet eivät ole saaneet siellä roolia. Jos pelaajia tulisi MHLstä, niin olisi vähän helpompi verrata länsimaisiin pelaajiin, mutta eiköhän Kazakstan väännä itsensä ainakin pronssitaisteluun.\nTurnauksen pahin vastustaja Latvian kannalta on kuitenkin Valko-Venäjä, joka on pääsemässä hiljalleen jaloilleen useiden vaikeiden vuosien jälkeen. He ovat tavallaan ottaneet Tanskan paikan maana, joka taistelee pikkumaiden parhaimmiston kanssa täysin tasapäin. Valko-Venäjä on Latvian edellä ainakin veskaripelissä, koska heiltä löytyy Flyersin Kolosov jolla on jo 30 peliä KHLää vyöllään. Belarussia saa jälleen jalkeille pari pahaa ketjua, vaikka sieltä ei nyt taida löytyäkään samanlaisia tuhoaseita kuin Protas, Sushko ja Oksentyuk ovat olleet viime vuosina.\nValko-Venäjä lähtee siis turnaukseen suosikinviitta harteillaan, mutta kyllä tästä saadaan hyvä tapahtuma kun Latvia haastaa vahvasti ja joku noista kolmesta epävarmasta kortista pelaa varmasti myös hyvän turnauksen ja taistelee noususta tai ainakin hopeasta. Latvian avausottelu näyttelee heti suurta kuvaa kun se sattuu olemaan Norjaa vastaan. Hyvällä voitolla voi lähteä tavoittelemaan nousua, mutta Norja on tänä vuonna vaarallisempi kuin useana muuna vuonna, joten tuossa on mukavasti haastetta heti kärkeen!\nReactions: Mängimies, kuonokarhu ja Pardus\n13.12.2021 klo 18.39\n12.12.2021 Norja-Latvia U20 2-4\n6.11 Trygg (Oby-Olsen, Johnsen) YV 1-0\n6.40 Ansons (Murnieks) 1-1\n8.21 Ornins (Murnieks, Ravinskis) 1-2\n13.43 Holm (Oby-Olsen) YV 2-2\n25.26 Vilmanis (Brants, Simanovics) 2-3\n44.30 Murnieks (Ansons) 2-4\nNOR Markus Stenlund 19/23\nLAT Bruno Bruveris 25/27\nLatvia hoiteli Norjan avausottelussa, mutta pisteet eivät tulleet helpolla. Matsi meni minulta ohi, joten olen tilastojen ja raportin varassa, kisat alkavat kohdallani vasta tänään. Ottelu oli kuitenkin kauttaaltaan tasainen ja kun Latvia jäähyili todella paljon, niin he voivat olla tyytyväisiä ettei peli mennyt jatkoajalle tai ainakin ettei tarvinnut jännittää viimeiseen sekuntiin asti kun eroa oli 2 maalia Norjan loppurynnistyksen aikana. Norjan tähtipakki Holm ja Ruotsin junnusarjan kaverit saivat aikaan 2 yv-maalia ja muita tilanteita jotka Bruveris pelasti, mutta he missasivat myös minuutin 5-3 ylivoimaa joka oli yksi ottelun käännekohdista toisen erän lopussa.\nLatvian ketjut olikin heitetty ikäjärjestykseen. Ehkä siinä jaettiin sitten laatua kaikkiin neljään ketjuun. Ykkösketjussa pelasi pelkästään 2002 syntyneitä, kahdessa ketjussa oli 2003-poikia ja yhdessä Ruotsin 2004-kaksikko sekä NLAn Oskars Lapinskis tuomassa vähän kokemusta junnujen vierelle. On tuossa ainakin sellainen juttu, että jos toinen kärkiketju Dukurs-Lavins-Ravinskis alkaa löytää kemiaa turnauksen aikana, niin he voivat pelata Latvian ykkösketjuna sitten ensi vuoden kisoissa.\nOli tärkeä juttu että Ansonsin johtama ketju tasoitti ottelun heti seuraavasta hyökkäyksestä kun Norja oli päässyt 1-0 johtoon ylivoimalla. Ansonsin kenttä värkkäsi muutenkin 3 häkkiä. Sentteri Daniels Murnieks on tehnyt koko kaudella USHLssä tehot 1+2 ja nyt samat syntyivät jo avausottelussa. Onhan siinä toki eroa pelaako rikkovassa roolissa vai joukkueen ykkösketjussa kärkipelaajan kanssa, mutta silti. Yhden sentterin paikka oli epäselvää ainakin minulle ennen turnausta ja sen otti HK Rigan paras pistemies Girts Silkalns. Latvia otti voiton pelkillä tasakentin tehdyillä maaleilla, mikä on tietysti aina hieno asia pitkässä juoksussa, mutta ylivoiman pitää toimia ainakin V-Venäjää vastaan. On sanomattakin selvää että 9 rangaistusta on täysin naurettava määrä jos aikoo haaveilla noususta.\nTurnauksen otteluohjelma on muodostettu erittäin oudosti. Latvian ja Valko-Venäjän ottelua ei ole laitettu turnauksen päätökseen, vaikka yleensä ohjelmat rakennetaan niin että ne päättyvät ”finaaliin”. Ymmärtäisin tämän jos isäntämaa Tanska haluaisi päättää kisansa toista isoa vastaan, mutta kyse ei ole myöskään siitä. Tanska pelaa molempia suosikkeja vastaan heti alussa, joten on vaarana että heidän kisansa pilaantuvat nopeasti. Otteluohjelman idea ei aukea minulle edes vähää alusta.\nKazakstan voitti eilen Unkarin yllättävän nihkeästi 3-1 ja tilastotkin olivat tasaisia ensimmäiset 40min. Tuo ei lupaa hyvää kazakeille ja he ovatkin nyt häviöllä Norjaa vastaan 0-4 40min jälkeen. Belarussia pieksi Tanskan iltapelissä peräti 1-9, mikä ei kuulosta hyvältä muiden kannalta. Toivottavasti tuossa tuloksessa on paljon myös Tanskan huonoutta. V-Venäjä otti ottelun alkupuoliskolla 7 kakkosta, mutta he johtivat silti 1-3 30min jälkeen. Matsi repesi toisella puoliskolla kun vieraat lopettivat jäähyilyn. Todella outo ottelu tilastojen valossa.\nKisat jatkuvat tänään Bitcoin Areenalla kun Valko-Venäjä pääsee hakkaamaan maaleja Unkarin verkkoon ja Latvia kohtaa tosiaan Tanskan. Isännät yrittävät ryhdistäytyä heti seuraavana iltana ilman välipäivää. Paha sano mitä tuosta voisi odottaa. Tanskan viisikkopeli oli ainakin pari vuotta sitten todella hirveän näköistä jopa junnupelien mittapuulla, katsotaan mitä tänään tuleman pitää. Tanskassa pelaava Roberts Zalans oli vielä eilen ylimääräinen hyökkääjä pienellä vastuulla, mutta tänään hän varmaan pääsee näyttämään kun vastassa on paljon tuttuja kavereita samasta sarjasta.\n14.12.2021 klo 19.33\n13.12.2021 Latvia-Tanska U20 5-4\n11.55 Silkalns (Dukurs, Purmalis)YV 1-0\n13.21 Bang AV 1-1\n(21.20 Vilmanis 2-1 Eurohylkäys)\n25.02 Nielsson (Moelgaard, Skjellerup)AV 1-2\n30.16 Almquist (Bang) 1-3\n31.16 Lavins (Bergmanis) 2-3\n36.33 Lauritzen (Borring) 2-4\n39.58 Ansons (Hodass, Ravinskis) YV2 3-4\n54.18 Simanovics (Brants, Ansons) 4-4\n58.34 Ansons (Vitolins) 5-4\nLAT: Karlis Mezsargs 7/11 (vaihto 36.33 2-4)\nBruno Bruveris 5/5\nDEN: Thor Baden 46/50\nLouis Ingvordsen 1/2 (pelasi vajaat 2min)\nLatvia hoiteli toisenkin pohjoismaan alta pois, mutta homma meni aivan liian jännäksi erinäisen sekoilun takia, junnupeleille tyyppilliseen tapaan. Peli oli yhtä maalia kaikki kolme erää, mutta voittomaali syntyi silti vasta 100 sekuntia ennen loppua, odottelin itse silloin jo jatkoajan alkua. Kun laukaukset kohti maalia ovat 52-16 niin homma pitäisi saada pakettiin ajoissa.\nOttelu oli siis harvinaisen epätasainen näiden maiden kohtaamiseksi, vähän samaa luokkaa kuin kahden vuoden takainen peli. Latvia ei kuitenkaan pystynyt repimään eroa ottelun alkupäässä ja he alkoivat käydä kärsimättömiksi uskomattoman nopeasti. Into maalintekoon nousi yli äyräiden kun jokainen kenttä pystyi löytämään tiloja hyökkäysalueelta, isäntien viisikot eivät pysyneet kasassa pitkissä hyökkäyksissä ja vain huono viimeistely piti hommaa tasaisena. Vain Girts Silkalns ja Raivis Ansons saivat aikaan tarpeeksi laadukkaat laukaukset hyvistä paikoistaan, että he pystyivät ohittamaan isäntien veskarit vähän kauempaa lähteneellä vedolla. Matsissa nähtiin myös outo tilanne kun (ymmärtääkseni) Tanskan veskarin kypärä meni paskaksi kiekon osumasta ja hänen piti mennä koppiin hetkeksi juuri ennen alivoiman alkua. Silkalnsin maali syntyikin toiselle veskarille, mutta se ei ollut mitenkään helppo maali. Paljon torjuneelle ja aivan hyvin pelanneelle Badenille upposi pari hänen kannaltaan ikävää maalia, Lavinsin ja Simanovicin maalit olisivat olleet otettavissa.\nOttelu oli erittäin ikävä Karlis Mezsargsin kannalta, joka pelasi uransa ensimmäisen panoksellisen U20-ottelun. Tanska oli äärettömän tehokas ottelun alkupuolella. Heillä oli veskarivaihtoon asti ehkä 7 hyökkäystä, joista tuli 4 maalia. Hutilointia nähtiin varsinkin Latvian ylivoimien aikana. Tanska sai häpeälliset kolme loistavaa paikkaa ensimmäisten alivoimien aikana, joista upposi 2 maalia ja Mezsargs pelasti yhden. Karmea toinen erä alkoi valua väärään suuntaan heti kärkeen kun Sandis Vilmanis iski kauniin maalin hyvällä yksilönousulla ja rannekudilla, mutta se hylättiin Eurotyyliin. Maskimiehen jalka oli varmaan veskarinalueella jos sitä katsoi hidastuksista, mutta se ei vaikuttanut mitenkään mihinkään ja veskari ei valittanut maalin jälkeen mihinkään suuntaan, mikä on aina iso merkki näissä asioissa. Kun Latvia ei päässyt johtoon vielä tuossakaan vaiheessa ottelua, alkoi räikeä ylihyökkääminen, pakit pinchasivat voimalla, eikä kukaan varmistanut tilanteita. Tanska pääsi ilmaisiin läpiajoihin ja johonkin 2-1 hyökkäykseen, jotka tosiaan upotettiin huolella.\nTanskan liike ei oikein riittänyt tässä ottelussa ja he joutuivatkin vain sumputtamaan omaa siniviivaa, käyttämään paljon mailaa ja roiskimaan pitkiä kiekkoja lukemattomia kertoja. Isännät saivat huiskimisestaan sentään 9 rangaistusta, mutta aineksia oli paljon enempäänkin. Se kertoo kaiken oleellisen. Toisen erän lopussa Latvialla kävi vähän tuuria kun tuomarit antoivat yhtäkkiä kahden miehen ylivoiman. Vaikka isäntien isot puolustajat olivat hakanneet mailoillaan ihan samalla tavalla jo kaksi erää, niin yksi poikkari otettiin sitten randomilla pois. Tuuri jatkui vielä 5-3 ylivoimalla kun Ansons onnistui vain 1,5 sekuntia ennen erän loppua, ylivoima oli näyttänyt siihen asti erittäin ennalta-arvattavalta..\nBruno Bruveris vaihdettiin maalille Tanskan neljännen maalin jälkeen ja sen jälkeen isännät eivät enää upottaneet 75% paikoistaan. Bruveris torjui vain 5 kertaa pelaamiensa 23min aikana, mutta siihenkin mahtui muutama paha paikka kun Latvia yritti hakea maaleja erittäin ahnaasti. Viimeisen vitosen aikana ei todellakaan tyydytty tasuriin isäntien vieraana, mikä avasi pari tilannetta myös juuteille ja yksi niistä olisi mennyt maaliin jos laukaus ei olisi epäonnistunut.\nRaivis Ansons otti lopulta joukkueen reppuselkään ja ratkaisi ottelun luomalla riittävän määrän tilanteita että niistä syntyi 3 häkkiä. Ansons alkaa olemaan sen verran hyvä yleispelaaja että hän voi hypätä aika huoletta Penguinsin AHL-jengiin jahka QMJHL-kausi päättyy keväällä. Ottelu selostettiin Venäjäksi joten matsia oli vähän nihkeä seurata, selostaja ei selvästi tuntenut pelaajia kuin ihan ykköstähtien osalta. Latvialainen selostaja olisi sentään kertonut jatkuvasti kenellä on kiekko ja toki tunnettakin olisi ollut enemmän äänessä. Nopeasti tuli kuitenkin selväksi että toinen jatkuvasti esillä vaihdoissaan ollut pelaaja oli Luleån Sandis Vilmanis. Vaikka hänkin on ketjunsa laituri, niin kiekollinen peli pyörii hänen ympärillään ja muut pelaajat tukevat maestron aivoituksia. Vilmanis on myös selvästi isompi pelaaja kuin Dans Locmelis, joten vaikka sentteri on aina arvokas palanen, niin en ylläty yhtään jos Vilmanis on seuraava Latvian NHL-varaus, jahka hän nyt saa jotain aikaan myös isojen maiden keskellä kevään B-junnujen kisoissa.\nHöntyilemällä kaivettua voittoa seuraa nyt välipäivä. Ja niin typerää kuin se onkin, niin keskiviikkona klo14 pelataan sitten turnauksen finaalimatsi V-Venäjää vastaan. Sitä seuraavat Kazakstan ja varsinkin Unkari ovat aikamoista pakkopullaa jos tuosta ei tule voittoa. Junnuilta ei voi tietysti odottaa mitään ammatillista 60minuuttista, mutta viisikkojen tasapainoon pitää saada jotain järkeä. V-Venäjä on ottanut paljon jäähyjä tähän asti, joten hekin varmaan antavat tilanteita omiin ihan ok, mutta heillä on myös KHL-kokemusta omaavia pelaajia sen verran paljon, että jos Latvialla ei ole mitään ajatusta puolustamisen suuntaan, niin Belarussia kyllä polttaa joukkueen voimalla. Heidän kärkipelaajillaan on jo 7 pinnaa 2 peliin, koska he voittivat Unkarin jotain 9-2. Ekaan erään syntyi 5 maalia, jonka jälkeen V-Venäjä taisi löysätä aika paljon, koska laukauksia ei tullut lopulta mitään 90 kappaletta.\nMielenkiintoista myös nähdä mihin suuntaan pohjoismaiden turnaus menee tästä. Norja on iso suosikki Tanskaa vastaan heidän keskinäisessä matsissaan, mutta Kazakstanin kanssa isännille voi sitten sattua ihan mitä tahansa. Turnauksen viimeinen ottelu on Unkari-Tanska lauantaina, joten ehkä otteluohjelma onkin rakennettu niin, että siinä ratkaistaan putoaja..\n16.12.2021 klo 22.59\n15.12. Latvia-V-Venäjä U20 1-2\n33.33 Spat (Kuznetsov, Suvorov) YV 0-1\n52.52 Suvorov (Pinchuk, Kuzmin) 0-2\n55.17 Ansons RL 1-2\nLAT: Bruno Bruveris 25/27\nBLR: Alexei Kolosov 27/28\nEi riittänyt tänäkään vuonna. V-Venäjä oli maalivahtinsa verran parempi ja he ansaitsevat täten nousun A-sarjaan ensi kaudeksi! Kun otetaan huomioon että pelattiin divaria, niin tämä oli laadukas lätkämatsi, vauhtia, tunnetta ja hyviä yksilöitä molemmissa jengeissä! Odotin Latvian olevan alakynnessä, mutta joukkue oli pumpattu tähän matsiin hyvin valmiiksi. Ottelu oli tasainen, mutta Belarussia käytti oman etsikkoaikansa paremmin joten voitto meni heille.\nEnsimmäiset 25min olivat Latvian. Hyvä liike tuotti tilanteita, mutta Minskin/Flyersin Kolosov pysäytti ne kerta toisensa jälkeen. Hän peitti alakulmat hyvin jaloillaan ja torjuntapaketti pysyi kasassa myös poikittaisliikkeissä, mikä ei ole selviö tällä sarjatasolla. Darels Dukurs, Peteris Purmalis ja Anri Ravinskis saivat kaikki omat paikkansa, mutta ei uponnut. Muutkin kuin ykköstähdet Ansons ja Vilmanis olivat siis eilen esillä. Kaupan päälle Latvian ylivoima oli 0% tässä ottelussa, joka ratkaisi pelin lopullisesti.\nValko-Venäjä sai pelin haltuunsa toisen erän loppupuolella. He saivat pitkiä hyökkäyksiä, tilanteita ja ylivoimia. Yksi näistä tuotti johtomaalin, jonka jälkeen he pystyivät keskittymään hieman enemmän puolustukseen 3.erässä. Viimeinen erä olikin Latvian takaa-ajoa, mutta loistapaikkoja ei tullut niin paljoa kuin ottelun alussa. Latvia joutui myös nostamaan riskitasojaan erän kuluessa, joista syntyi muutama vastaisku ja yksi näistä tuotti tappavan 0-2 maalin. Lopulta Latvia ei pystynyt ohittamaan Kolosovia kertaakaan pelitilanteista, vaan ainokaisen iski Raivis Ansons rankkarista.\nLatvialle siis tarjottiin nousua tälläkin kaudella, mutta tulosta pitää kunnioittaa ja ensi kausi menee taas divarissa. Suurmaat ovat toki aivan liian hyviä pikkumaiden junnuille, mutta olisi mukava nähdä Latvia välillä Saksaa, Sveitsiä ja Slovakiaa vastaan. He olisivat paljon mielenkiintoisempia vastustajia kuin Tanska, Ranska tai Slovenia.\n16.12. Latvia-Unkari U20 6-1\n6.56 Vilmanis (Ansons, Vitolins) YV 1-0\n13.56 Ravinskis (Lapinskis) 2-0\n17.10 Toth (Habodas) 2-1\n19.12 Vitolins (Vilmanis, Bergmanis) 3-1\n46.26 Gavars (Hodass, Dukurs) YV 4-1\n49.55 Lavins (Dukurs, Hodass) YV 5-1\n58.01 Locmelis AV 6-1\nLAT: Bruno Bruveris 13/14\nHUN: Tamas Antek 33/39\nGergely Orosz 2/2 (pelasi 5min)\nHUN 6x2min + Nemeth 5+20min\nKannattajan into kisoja kohtaan lopahti luonnollisesti aika paljon eilen kärsittyyn tappioon Belarussialle ja niin taisi käydä joukkueellekin. Tämän päivän esitys Unkaria vastaan oli aika virkamiesmäinen. Kiekko kyllä pyöri vastustajan päässä, mutta välillä oli pitkiä pätkiä ettei mitään tapahtunut, Eye of the Tiger puuttui pelistä kun karvaan tappion jälkeen ei ollut edes välipäivää. Löysä pelaaminen näkyi mm suurena jäähymääränä. Jos Unkarin ylivoima olisi toiminut paremmin, niin ottelu olisi voinut olla jännittävä vähän samalla tavalla kuin Tanska-matsi, missä isännät roikkuivat mukana vaikka eivät sitä millään lailla ansainneet.\nUnkari oli aika samanlainen vastustaja kuin Tanska sillä erotuksella että Unkari on pienempi joukkue. He jaksoivat puolustaa kärsivällisesti jaloillaan eivätkä hakanneet mailoilla jatkuvasti tai olleet ylifyysisiä. Joukkueen sisäiset tasoerot olivat tosin aika isot. Kärkipelaajat tulevat Itävallan liigan pienistä rooleista, eli he ovat ihan oikeita pelaajia. Alaketjut olivat taas aika rajoittuneita lajitaitojen suhteen. Kentällä nähtiin mm jalkapallosta tuttuja räikeitä kalastuksia, niistä ei tosin mennyt läpi yksikään. Tässäkin matsissa nähtiin outo tilanne kun Unkarin veskarilta meni polkkarinremmit tms paskaksi ja hän joutui jättämään kentän toisen erän lopussa. Kakkosvahti pelasi erän loppuun ja alkuperäinen veskari palasi maalilleen sitten kolmanteen erään.\nLatvia pyöritteli peliä mutta ei saanut hyviä tilanteita niin paljoa kuin Tanskaa vastaan. Oli siellä jotain tolppia ja pari avopaikasta ohi pistettyä rannaria jne, mutta joukkue ei olisi ansainnut tästä matsista mitään 15 maalia. Ylivoima ja alivoima toimivat lopulta sen verran että taululle saatiin siedettävät lukemat. Tasavoimin peli oli sen verran nuhaista, että ottelu päättyi sen osalta vain 2-1. Luleån 17-vuotias sentteri Dans Locmelis sai kuparisen rikki lopultakin pelin lopulla läpiajosta. Hänen turnauksensa on ollut aika nahkea, jännä nähdä miten poika kestää paineet U18-kisoissa keväällä kun pitäisi olla johtava pelaaja. Sama homma myös puolustaja Fenenkon kanssa.\nUnkarin ykkössentteri Kristof Nemeth lensi suihkuun kolmannessä erässä hieman heppoisesti. Latvian kapteeni Vitolins otti kyllä osumaa taklauksesta, mutta 2+10 olisi ehkä riittänyt. Tuon vitosen aikana syntyi vain yksi maali, eli siinäkin oli nähtävissä vähän löysäilyä. Tärkeä homma tuossa on lähinnä se, että jos Nemethille arvotaan pelikieltoa, niin Unkarin säilyminen on erittäin vaikeaa. Nähdyn perusteella se viimeinen Tanska-Unkari tulee nimittäin olemaan hyvä matsi. Tanskan ykkösketju on toki paha jos saavat kiekkoa eivätkä joudu pyörimään omissa koko ottelua, mutta ei noiden joukkueiden välillä muuten ole mitään suurta eroa.\nLauantain viimeinen kierros tulee menemään minulta ohi töiden takia. Kiinnostava olisi ainakin isäntien taistelu putoamista vastaan, mutta Norjakin voi parhaimmillaan haastaa V-Venäjän. Tanska eilinen häviö Kazakeille varmisti sen, että Unkarille riittää voitto isännistä riippumatta siitä miten Norja-Tanska vääntö päättyy tänään. Norja johti jossain vaiheessa 5-2 eli Unkarille riittänee myös 2pisteen voitto. Latvia päättää kisansa Kazakstania vastaan suht merkityksettömässä väännössä, joukkueella on mahdollisuus päättää kisat kunniakkaasti jos vain pettymys ehtisi huuhtoutua huomisen välipäivän aikana..\nLatvia A-maajoukkue pelasi eilen harkkamatsin Sveitsissä. Norja vetäytyi turnauksesta koronan takia, joten siellä pelailee nyt vain 3 jengiä. Tämän takia ohjelmaan tuli tuo ylimääräinen koitos Slovakian kanssa. Katsoin matsia vähän toisesta erästä, mutta stream oli kuvattu huonosti ja ääni tuli ennen kuvaa, joten ei siitä oikein mitään tullut. Peli vaikutti ihan kivalta taidon osalta, mutta viimeinen puristus puuttui molemmilta. Geneve-Servetten Deniss Smirnovs tasoitti hienolla ohjausmaalilla ja Slovakia siirtyi 3-2 johtoon maalinedustalta ylivoimalla. Lopetin katsomisen erätauolla ja Slovakia oli tehnyt vielä 2 maalia sekä yhden tyhjiin, joten peli päättyi lopulta 2-6.\nTänään Latvia kohtaa isäntä Sveitsin, joten jospa siinä olisi vähän enemmän menoa ja lähetyksenkin luulisi olevan järkevä.\nB-junnut hävisivät kaikki ottelunsa Olympifestivaaleilla Kajaanissa. Isoilta mailta tuli odotetusti turpiin 3-6 maalin eroilla, mutta tänään oli tasaisempaa V-Venäjän kanssa. Belarussia käänsi matsin itselleen kolmannen erän maaleilla luvuin 1-2. Melkein kaikki Latvian maalit tässä turnauksessa teki ykkösketju. Sveitsissä pelaavat E.Veckaktins ja Bukartsien kolmas veli Rodzers tekivät ok tehot tässä turnauksessa ja myös Latviassa vaikuttavat 16-vuotiaat hyökkääjä Strazdins sekä puolustaja Bulans pääsivät taululle muutaman kerran. Tuossa on juuri niitä pelaajia, joiden pitäisi pystyä antamaan taustatukea maan 3 tähtipelaajalle kevään U18-kisoissa..


Suomalaisia koneita Amerikan katuja puhdistamaan | Capteeni\nSuomalaisia koneita Amerikan katuja puhdistamaan\nby Simo J. Lahtinen | May 8, 2018 | Kainsainvälistyminen Yhdysvaltoihin, left |\nKuopiolainen katujen kunnossapidon kehitysyhtiö Snowek Oy on solminut merkittävät jakelusopimukset kahden ison amerikkalaisyhtiön kanssa. Sopimusten myötä yhtiö avaa yhteensä 16 myynti- ja palvelupistettä New Yorkista pohjoiseen. Jakeluyhteistyö on jo vauhdikkaasti konkretisoitunut kasvavaksi liiketoiminnaksi, sillä Snowek on huhtikuussa voittanut Yhdysvalloissa ensimmäiset julkissektorin kilpailutukset ja aloittanut konetoimitukset. Yhtiön lippulaivana Amerikan valloituksessa ovat vedettömään puhdistusprosessiin perustuvat Trombia-katujenpuhdistuslaitteet.\nCapteeni Oy oli tärkeässä roolissa Snowekin Amerikkaan menon rakentajana. Molemmat jakelusopimuskumppanit löytyivät Capteenin järjestämällä myyntimatkalla.\nNyt julkistetut jakelusopimukset vievät Snowekin high-end luokan katujen kunnossapitotuotteet saataville Yhdysvaltojen koillisosiin. Rakennuskonealan suurimpiin myyntiorganisaatioihin New Yorkissa ja Bostonissa kuuluva Monroe Tractor vastaa tuotteiden jakelusta New Yorkin, Massachusettsin, Rhode Islandin sekä Connecticutin osavaltioissa. Beauregard Equipment, Inc. kattaa toimialueellaan Vermontin, New Hampshire sekä Mainen lumiset osavaltiot. Molemmat yhtiöt tunnetaan Yhdysvalloissa merkittävässä markkina-asemassa olevien CASE-pyöräkuormaajien jakelijoina.\n”Olemme valmistelleet Yhdysvaltoihin rantautumista huolellisesti viime kesästä alkaen. Oleellista on ollut löytää ison kaliiberin toimijat, joilla on vahvat toimittajasopimukset osavaltioidensa kunnalliselle sektorille ja urakoitsijakontaktit teolliselle sektorille. Molemmat kumppanimme ovat myös erityisen arvostettuja palvelupuolen toiminnastaan. Vauhti, jolla nämä yhteistyöt ovat liikahtaneet käyntiin, on yllättänyt meidätkin: olemme jo voittaneet ensimmäisen julkissektorin kilpailutuksen ja Trombian toimitukset on saatu käyntiin myös Yhdysvaltojen päässä. Toukokuussa matkaan lähtee taas useampikin kontti. Odotamme Pohjois-Amerikan olevan suurin markkinamme jo vuoden 2019 aikana.”, avaa markkinalanseerausta Snowek Oy:n toimitusjohtaja Antti Nikkanen Yhtiön tiedotteessa.\nErityistä vastaanottoa Pohjois-Amerikassa odotetaan maailman ensimmäiselle vedettömään katupölyn puhdistukseen erikoistuneelle Trombia-lakaisukoneelle. Yhdysvalloissa katupöly ja teollisuuslaitosten silikaattipöly on nousemassa Euroopan ja Pohjoismaiden tapaan julkiseksi terveyshaasteeksi. Useimmissa olosuhteissa ainoa tehokas menetelmä pölyongelmaan, on pölyn poistaminen vedettömältä kadun pinnalta tai teollisuuslaitoksen lattialta. Trombia-puhdistus on Snowekin patentoitu ratkaisu tähän ongelmaan.\nPidän Snowekia erinomaisena esimerkkinä Amerikassa menestyvästä suomalaisyrityksestä. Yrityksellä on selkeästi tarjottavanaan markkinaan jotain uutta ja se on myynnissään aktiivinen. Tällaisia suomalaisyrityksiä autamme Yhdysvaltoihin mielellämme jatkossakin.\nOnko sinunkin yritykselläsi jotakin ainutlaatuista tarjottavaa? Ota yhteyttä, niin katsotaan asioita eteenpäin. Yhdysvalloista voi löytyä markkinoita helpommin kuin odotat – ja kuten ehkä jo luit, lomat eivät haittaa Amerikassa bisnestä kesälläkään.\nsimo.lahtinen@capteeni.com, +1 641.451.1906, Suomen toimisto: 0400 400 200.\nLähde: Snowekin tiedote 27.4.2018


LED plafondi 380 himmennettävä ja kosteussuojattu (IP54) valaisee kirkkaasti ja sopii käytettäväksi koko asuntosi yleisvalaistuksessa, niin sisällä kuin ulkonakin. Valaisin on pinta-asennettava.\nmatalimmillaan 109,00 €\nLED plafondi 380, IP54, pinta-asennettava 20W, CRI90 is available to buy in increments of 1\nLED plafondi 380 himmennettävä ja kosteussuojattu (IP54) valaisee kirkkaasti ja sopii pelkistetyn ulkonäkönsä puolesta käytettäväksi koko asuntosi yleisvalaistuksessa. Valaisin on pinta-asennettava, joten alaslaskua ei tarvita. Valaisin on kosteussuojattu (IP54), joten sitä voidaan käyttää myös kosteissa tiloissa ja ulkonakin. Hyvä vaihtoehto spottimallisille valaisimille.\nLED plafondi 380 20W valaisimessa on lumeneita 1600 eli se vastaa noin 125W halogeenia. Led-piirit on kiinnitetty suoraan runkoon. Ratkaisulla saavutetaan maksimaalinen lämmönjohtokyky ja turvallinen käyttölämpötila (alle 50 celsiusastetta). Matala käyttölämpötila takaa pitkän käyttöiän, 50000h.\nValaisin on pinta-asennettava ja peittää helposti tavanomaisen valaisinpisteen reiän. Valaisimen saa kiinnitettyä useimpiin valaisinrasioihin suoraan, ilman että kattoon tarvitsee porata lisäreikiä (rasian omat useimmiten riittävät). Valaisimen runko on alumiinia ja pulverimaalattu matta valkoiseksi diffuuserin ollessa matta akryylia.\nValaisin on himmennettävä ja virtalähde on rungossa. Valaisimen asennus on helppoa; kiinnität vain ensin kehyksen kattoon, sitten kytketään johdot 240V (sähkötyötä) ja lopuksi valaisin pyöräytetään kiinni kehykseen.\nMatalan käyttölämpötilan ansiosta valaisin voidaan asentaa puuta tai kipsiä vasten.\nMiksi valita LED plafondi 380?\nLiittyenLED plafondi 380, IP54, pinta-asennettava 20W, CRI90\nOlet arvioimassa LED plafondi 380, IP54, pinta-asennettava 20W, CRI90


Nomai Kuukautiskuppi | Ekokauppa Onnenhetkiä\nS-koko: Tilavuus 23ml. Erityisesti nuorille naisille tai niukkaan vuotoon.\nM-koko: Tilavuus 32ml. Normaalille vuodolle.\nL-koko: Tilavuus 41ml. Erityisesti runsaaseen vuotoon.\nNyt kaikkia värejä saatavana kolmessa koossa S-L!\nMalli: S-koko - 23ml (Ostettavissa)L-koko - 41ml (Ostettavissa)\nValitse malli M-koko - 32ml


Mirakle-hanke – Hämeen Terveyssisar\nHome / Posts tagged "Mirakle-hanke"\n12.10.2015 12.1.2018 adminComment\nMatkasimme viime viikolla Annukan kanssa Tampereelle. Suomen Mielenterveysseura järjesti ensimmäisen Mielellään-seminaarin, mikä täyttyikin nopeasti osallistujista. Onneksi ehdimme ilmoittautua mukaan ja pääsimme kuuntelemaan mielenkiintoisia puheenvuoroja. Mirakle-hankkeen projektisuunnittelija Maija Hansen avasi raikkaalla puheenvuorollaan seminaarin. Mielellään -seminaarissa käsiteltiin mielen hyvinvointia ja sitä vahvistavia hyviä käy...\nBlogiAnnukka Yliruusi, Elämänkulku, Ikäihmiset, Linda Vesaharju, Mielellään-seminaari, Mielen hyvinvointi, Mirakle-hanke, Toimintakyky\n15.5.2015 11.1.2018 adminComment\nViime viikolla matkustimme Annukan kanssa 2 päivän seminaariin Tampereelle. Suomen Mielenterveysseuran Mirakle-hankkeeseen kuuluvan koulutuksen teemat olivat ikäihmisten hyvinvoinnin ja erityisesti mielen hyvinvoinnin vahvistaminen ja edistäminen, ryhmänohjaaminen, treenien toimintaperiaatteet ja hyviksi huomatut käytännöt. Kouluttajina toimivat Maija Hansen ja Sonja Maununaho. En muista olleeni työurallani koskaan yhtä innostavassa ja käytännönläheise...\nBlogiAnnukka Rautiainen, Hyvinvointitreenit, Linda Vesaharju, Maija Hansen, Mielenterveysseura, Mirakle-hanke, Seminaari, Seniori, Sonja Maununaho, Tampere


Idols-Ilkka podcastaa Stara.fi:ssä! – Stara\nIdols-Ilkka podcastaa Stara.fi:ssä!\nViihdeuutiset 12.1.2006, 10:30 · Stara.fi\nTuore Idols-voittaja Ilkka Jääskeläinen on liittynyt podcasteja tuottavien artistien joukkoon. Tähti kertoo kuulumisiaan Viihdelehti Stara.fi:n podcasteissa. Ensimmäisissä jaksoissa hän kertoo ajatuksiaan esimerkiksi päiväunista ja keinutuoleista.\nTorstai-iltana julkaistavassa podcastissa Ilkka pohtii maailman kamalia asioita. Osansa saavat myös kynnen alla kirvelevät ja nöyhtää tuottavat hedelmät. Parkkipaikalla pikavoiton itsekin saanut mies pohtii mahdollisuuksiaan ihastua henkilöön, joka on ammatiltaan parkkipirkko. Entä kuka Aku Ankan hahmoista saa kuulla kunniansa ja kenet Ilkka äänestäisi ulos Big Brotherista?\nPerjantai-iltana julkaistavassa kolmannessa podcastissa Ilkka avaa henkilökohtaisen valokuva-albuminsa ja kertoo muistoja sieltä löytyvien valokuvien taustalta. Olisiko Ilkan hiusmuodilla voitettu Idols vielä viisi vuotta sitten? Millä numerolla Ilkka pelasi lentopalloa? Kuka lavasti kalavaleen koulun biologian tunnin esitelmään?\nVastaukset näihin kysymyksiin löydät Ilkan podcasteista, jotka julkaistaan Viihdelehti Stara.fi:ssä. Jatkossa Stara.fi tarjoaa myös muiden tunnettujen artistien podcasteja. Kuuntele myös Stara.fi podcastit, joissa vierailee niin kotimaisia kuin ulkomaisiakin tähtiä.\nVoit tilata Ilkan podcastin myös iTunes-ohjelmaasi, niin saat uudet lähetykset automaattisesti suoraan tietokoneellesi. Tilaa lähetykset iTunesiin klikkaamalla tästä.


me – Page 2 – Supermassive Stylehole\nPosted on May 12, 2015 February 11, 2016\nEi oo vissiin kuukauteen näykyny vai? Juu ei tosiaan ole. Iski tuossa vähän sellainen alemmuuskompleksi ja turhautuneisuun, kuinka minä olen huono ja muut bloggaajat ja tubettajat loistavia. Jätin sitten pari kertaa postaamatta ja sitten se venyikin näin pitkäksi. Suoraan sanottuna hävetti tulla takaisin, kun olin kuitenkin luvannut olla aktiivinen kirjoittaja ja panostaa mutta sitten se […]\nMä olen maininnut projektista joka on meneillään liittyen mun elämäntapoihin ja painonpudotukseen. Halusin nyt avata asioita enemmän erillisissä postauksissa ja nähdä löytyykö täältä blogista kiinnostusta teidän lukijoiden puolelta kuulla edistymisestä ja mun tavasta muuttaa elämää. Luonnollisesti aloitan kertomalla mitä syön. Yksinä tärkeinpinä asioina tässä muutoksessa ruokavalion suhteen mä olen pitänyt kasvisten ja hedelmien lisäämistä ruokavaliooni, […]\nEnsimmäiset asukuvat uudessa blogissa.. pienet tuuletukset sille. Käytiin tänään Michaelin kanssa lounaalla Columbuksessa ja otettiin matkalla paikanpäälle muutamat asukuvat. Pakko myöntää että tuo asu on kyllä omasta mielestä ehdoton nappi, vaikka en tiiä että johtuuko se tuosta kokonaisuudesta vai tuosta uudesta nahkatakista johon olen korviani myöten ihastunut. First outfit pictures on my new blog… wohoo! […]\nPhotos for new banner\nPosted on March 7, 2015 February 11, 2016\nOtettiin tänään suhteellisen pikaisella aikataululla Michaelin kanssa kuvia uutta banneria varten… sillä tuo vanhahan on no… ei mikään kaikkein paras ja tosiaan muistuttaa paljon tuosta vanhasta blogista. We took some pictures to my new banner with Michael today. I don’t actually like the old banner mostly because of the picture and this is a new […]\nPosted on March 5, 2015 February 11, 2016\nUusi blogi ja uusi alku, mutta tällä kertaa uudella blogialustalla. Taakse jäi vanha pölyttynyt blogger. Jos löydät blogin vasta nyt ensimmäistä kertaa niin tahdon toivottaa sinut lämpimästi tervetulleeksi tajunnanvirtaani, seuraamaan tyyliäni, yletöntä kosmetiikka ja kauneusinnostustani, kuvia koirastani ja miehestäni, sekä vielä siitä mitä päätin syödä aamupalaksi tai lounaaksi tai päivälliseksi. Joskus satunnaisesti saattaa täältä löytyä […]


Konepestävät sandaalit nahkaa fuxia - Stiletto.fi verkkokauppa\nKonepestävät sandaalit nahkaa fuxia\nValitse koko35363738394041 - Tuote tilapäisesti loppu42 - Tuote tilapäisesti loppu\nKonepestävät Työsandaalit nahkaa fuksia WG1609 Wash´Go konepestävät työjalkineet. Mukava jalkoja myötäilevä ja joustava rakenne. Lesti on anatomisesti jalkaa tukeva ja varpailla on riittävästi tilaa. Irrotettavat sisäpohjalliset ovat pehmeät ja vaimentavat iskuja keventäen askelta, mutta ovat myös jalkaa tukevat ja vakaat. Pitävä tarrakiinnitys.Voit suojata nahkan luonnon vahalla. Älä käytä nestemäisiä kengän kiillotusaineita. Työkengät ovat luistamattomat, antistaattiset, sertifioidut ja CE-merkityt. Wash´go työkengät ovat konepestävät 30 asteessa. Irrota sisäpohjalliset ja laita kengän sisään mukana tullut muovinen pesulesti. Pese kengät ja pohjalliset tummien vaatteiden kanssa. Nahka ei kovetu eikä menetä joustavuutta, pesussa ne päästävät minimaalisesti väriä. Mikrokuituiset irrotettavat pohjalliset ovat todella joustavat, ne eivät kovetu. Työkengissä säädettävät remmit päällä. Kannan korkeus n. 3cm.HUOM!! Älä hävitä kenkien mukana tulleita muovisia pesulestejä! Ne tulee aina pestessä laittaa kenkien sisään! Kuivumaan kengät laitetaan ilman pesulestejä.\nKonepestävät Työsandaalit nahkaa fuksia WG1609\nWash´Go konepestävät työjalkineet. Mukava jalkoja myötäilevä ja joustava rakenne. Lesti on anatomisesti jalkaa tukeva ja varpailla on riittävästi tilaa. Irrotettavat sisäpohjalliset ovat pehmeät ja vaimentavat iskuja keventäen askelta, mutta ovat myös jalkaa tukevat ja vakaat. Pitävä tarrakiinnitys.Voit suojata nahkan luonnon vahalla. Älä käytä nestemäisiä kengän kiillotusaineita.\nTyökengissä säädettävät remmit päällä. Kannan korkeus n. 3cm.


Tutkimushanke etsii työkaluja syrjimättömän ja tasa-arvoisen työelämän rakentamiseksi - Vastuullisuusuutiset.fi\nTyöelämässä esiintyy eri tutkimusten mukaan syrjintää työhönotossa, työsuhteen aikana sekä työsuhteen päättyessä. THL:n toteuttamassa osassa tutkimusta arvioidaan, miten hyvin eri aineistot kuvaavat työsyrjinnän tilaa ja sen eri muotoja. Tutkimuksessa tarkastellaan syrjintää eri perusteiden näkökulmasta, muun muassa sukupuolen, iän, alkuperän, kansallisuuden, kielen, uskonnon, vamman tai terveydentilan. Kootun tiedon analysoinnilla päästään pureutumaan syrjintään ja sen ehkäisyyn sekä edistämään tasa-arvon ja yhdenvertaisuuden toteutumista työelämässä.\nLähde: Työ- ja elinkeinoministeriö / Valtioneuvoston selvitys- ja tutkimustoiminta\nTagged eriarvoisuus, hanke, syrjintä, tutkimus, työelämä\nKoronavirus Suomi Pandemic Europe COVID-19 EU coronavirus tutkimus UN US Energia UK ilmastonmuutos economy Ympäristö koulutus China climate change talous korona


./ucp.php?mode=register&sid=1942d979e9654787de2bf7b919963b80 Unohdin salasanani\nKirjoittaja Lehväs » 13.07.2013 22:39\nKyllä Belanger jossain pienemmässä seurassa varmaan menisi kakkossentteriksikin. Vaikea sanoa, mihin häntä oltaisiin viemässä, kaipa sen näkee tulevien viikkojen aikana.\nKirjoittaja Telle » 17.07.2013 21:22\nKHL-liigan johto näyttää olevan tosissaan länsilaajentumispyrkimyksissään.\nLuin juuri venäläiseltä keskustelupalstalta väitteen, jonka mukaan DEL-liigapaikastaan talousvaikeuksien takia luopumaan joutuneen Hannover Scorpions -seuran omistaja Gunter Papenburg olisi parhaillaan Moskovassa tapaamassa KHL-liigan johtoa. Hän haluaisi siirtää joukkueensa KHL-liigaan. Seura on perustettu vuonna 1975 ja se nousi DEL-liigaan vuonna 1996, jolloin nimeen otettiin Scorpions rockbändi Scorpionsin mukaan.\nHannover Scorpions voitti DEL-liigan mestaruuden kaudella 2009-2010. Viime kaudella seura joutui vaikeisiin taloudellisiin ongelmiin ja joutui myymään DEL-lisenssin 14.6.2013 Saksan 2. liigatason joukkueelle Schvenninger Wild Wingsille.\nEn usko Hannover Scorpionsin päätyvän KHL-liigaan, koska talous on pahasti kuralla.\nTunnustelut osoittavat kuitenkin, että KHL:llä on haku päällä.\nMyös itäsuuntaan on tehty tunnusteluja. Japani ja Kiina lienevät sillä suunnalla kiinnostavimmat alueet. Muistan viimeisen vuoden aikana venäläisen median uutisoineen KHL-liigan edustajan vierailun Japanissa. Vähän yllätti, kun vähän aika sitten näin venäläisessä mediassa otsikon, jonka mukaan Pohjois-Koreassa oltaisiin kiinnostuneita perustamaan jääkiekkoseura, joka pyrkisi pelaamaan KHL-liigaan. En usko KHL-liigan johdon innostuvan pohjoiskorealaisesta joukkueesta liigassa, ainakaan lähivuosikymmeninä.\nViimeksi muokannut Telle päivämäärä 18.07.2013 08:39, muokattu yhteensä 1 kerran\nKirjoittaja InFlames » 17.07.2013 21:51\nTelle kirjoitti: Myös itäsuuntaan on tehty tunnusteluja. Japani ja Kiina lienevät sillä suunnalla kiinnostavimmat alueet. Muistan viimeisen vuoden aikana venäläisen median uutisoineen KHL-liigan edustajan vierailun Japanissa. Vähän yllätti, kun vähän aika sitten näin venäläisessä mediassa otsikon, jonka mukaan Pohjois-Koreassa oltaisiin kiinnostuneita perustamaan jääkiekkoseura, joka pyrkisi pelaamaan KHL-liigaan. En usko KHL-liigan johdon innostuvan pohjoiskorealaisesta joukkueesta liigassa, ainakaan lähivuosikymmeninä.\nKuinkahan laajaksi KHL oikein laajenee? Jossain vaiheessa oli puhetta peräti 64 joukkueen sarjasta, mutta hiljattain Medvedev puheli, että 32 joukkuetta olisi se koko. Taso alkaa kyllä laskea, kun pelaajamateriaali ei millään riitä, jos joukkueita alkaa olemaan 40-50.\nLopetan KHL-ennakoiden tekemisen, jos sarjassa pelaa joskus 64 joukkuetta tai ainakin tiivistän huomattavasti\nKirjoittaja InFlames » 18.07.2013 19:07\nIS:n mukaan Jere Karalahti olisi menossa Lev Prahaan, jossa on ennestään jo viisi suomalaista. Jotain rajaa nyt Lev, sillä joukkueella olisi tuon jälkeen 10-11 hyvän tason KHL-pakkia.\nJere Karalahti Lev Prahaan?\nKirjoittaja Lehväs » 30.08.2013 12:25\nEP:stä bongasin huhun, jossa Dinamo Minsk on kokeneen tsekkipakki Tomas Kaberlen kintereillä. Olisi kyllä aikamoinen vahvistus, vaikka kaveri onkin mennyt urallaan alamäkeä viime vuodet.\nKirjoittaja Telle » 28.12.2013 14:40\nLaitetaan nyt tännekin, että huhutaan\nDynamo Moskovan tehneen TsSKA Moskovalle ostotarjouksen Aleksander Radulovista.\nDynamon toimitusjohtaja Safronov ei myöntänyt eikä kieltänyt, kun häneltä kysyttiin asiasta nyt jouluna tehdyssä haastattelussa. Hän myönsi kuitenkin Dynamon olevan edelleen (kuten 1,5 vuotta sittenkin seuran tehdessä tarjouksen Radulovista) kiinnostunut Radulovista ja taistelevan tästä, jos tilaisuus tulee kohdalle.\nKirjoittaja Jyri » 02.01.2014 11:50\nLuleån supertehokasta Linus Klasenia viedään huhuissa niin Avtomobilistiin kuin TsSKA Moskovaan. Näyttävistä maaleistaan tunnettu Klasen olisi todella mielenkiintoista nähdä KHL:ssä. Tuskin olisi vaikeuksia sopeutua KHL-kiekkoon, sillä Klasen on yksi SHL:n taitavimmista pelaajista. Lähteenä huhuille toimii Aftonbladet.\nKirjoittaja Telle » 08.01.2014 00:22\nDynamo Moskovan keskustelupalstalla iloittiin terästehdaskaupungin puolesta Metallurg Novokuznetskin lyötyä eilen kotonaan SKA Pietarin 3-2. Ihmeteltiin SKA Pietarin peliotteita mm. "Jälleen Superkerho konttaa" -tyylisin kommentein.\nEräs nimimerkki (Rina) väitti, että Kari Jalonen ei valmenna ensi kaudella SKA Pietaria vaan että SKA:ta tulee valmentamaan henkilö, jolla on Venäjän passi.\nTodennäköisesti em. on vain perätön huhu, mutta mielenkiintoinen sellainen.\nKirjoittaja Telle » 22.02.2014 20:43\nBiljaletdinovin vaihtoa Znarokiin suunniteltiin jo kesällä. http://www.championat.com/olympic14/new ... letom.html\nChampionat.comin uutisen 20.2.2014 mukaan jo viime kesänä tehtiin Venäjän Jääkiekkoliiton, Dynamo Moskovan ja SKA Pietarin välillä sopimus, jonka mukaan\n- Biljaletdinov siirtyisi Venäjän jääkiekkomaajoukkueen päävalmentajan paikalta SKA Pietarin päävalmentajaksi,\n- Znarok siirtyisi Dynamo Moskovan päävalmentajan paikalta Venäjän maajoukkueen päävalmentajaksi.\nEka kohta Biljaletdinovin siirto SKA Pietariin kuulostaa hyvältä Dynamon kannattajan näkökulmasta, mutta toinen ei sikäli, että\nUutisessa väitetään em. kolmen tahon neuvottelevan nyt sopimuksen muuttamisesta. Uutisessa viitataan Venäjän maajoukkueen floppaamiseen Sotshin olympialaisissa. Ei kai muuttaminen tarkoita aikaistamista? Entä Dynamo Moskova? Kuka sitä valmentaisi jatkossa? Jukka Jalonen? Hänen pelikirjansa ei minun mielestäni oikein sovi tämänhetkiseen Dynamoon...\nKirjoittaja MustaSurma76 » 18.03.2014 07:32\nLegenda kirjoitti: Jokerihuhuja voidaan vast'edes puida KHL-puolella, kyseinen seura kun ei ole enää missään tekemisissä Liigan kanssa.\nSiperiaan olisi siis Jatkoajan mukaan siirtymässä Bluesista Eetu Pöysti, myös Ben-Amor jatkaa Narreissa.\nEetu Pöysti siirtyy Jokereihin\nEdit. Myös Niko Peltolalle huhuillaan jatkoa Jokereihin, kyllä siellä rajan takana jo muilla jengeillä puntti tutisee.\nKirjoittaja Ipandeeros » 18.03.2014 17:17\nMustaSurma76 kirjoitti: Myös Niko Peltolalle huhuillaan jatkoa Jokereihin, kyllä siellä rajan takana jo muilla jengeillä puntti tutisee.\nNiko Peltola KHL:ssä! Ei mahdu Ilveksen pelaavaan kuusikkoon, mutta KHL-Jokereiden kuusikossa menee. Vapiskaa!\nKirjoittaja InFlames » 18.03.2014 17:27\nPeltola tuskin on TOP6 -pakki Jokereissa. Mielenkiinnolla kyllä seuraan minkälaisen paketin narrit saavat kasaan.\nZagreb näytti, että ei tarvi olla kuin Jokerien tämän kauden pelaajabudjetti, niin voi edetä pudotuspeleihin. Toisaalta Zagreb sai loistavan hengen päälle ja kotietua tuli melkoisesti NHL-kaukalosta.\nVoisin väittää, että Sami Lepistö tai Ilari Filppula pelaa ensi kaudella Jokereissa. Kummatkin ovat ilmaisseet kiinnostuksensa kauden aikana. Myös Oskar Osalalla oli haluja alkukaudesta, mutta pääsi sittemmin Magnitogorskiin, Euroopan toiseksi hienoimpaan seuraan (Kärppien jälkeen).\nKirjoittaja Telle » 01.04.2014 22:17\nKaudesta 2010-2011 alkaen Traktor Tsheljabinskia päävalmentanut Valeri Belousov erosi virastaan jokin aika sitten vedoten terveydellisiin syihin. Hän on yksi harvoista KHL-liigan valmentajista, joka on kokenut 65 vuoden ikään mennessä vain yhdet potkut: kaudella 2007-2008 Avangard Omskissa. Erouutisen kommenteissa viitattiin tähän ja väitettiin, ettei hänen terveydessään ole moitteen sijaa ja että hänelle tarjottiin "kunniallinen" exit Tsheljabinskista. Traktor Tsheljabinsk on yksi KHL-liigan suurista. Tällä kaudella joukkue jäi playoffien ulkopuolelle, mikä oli edelliskauden hopeajoukkueen omistajille ja kannattajille kova isku.\nUudeksi Traktorin päävalmentajaksi huhutaan entistä Venäjän maajoukkueen päävalmentajaa Vjatseslav Bykovia, Spartakin nykyistä päävalmentajaa Fedor Kanareikinia ja Lokomotiv Jaroslavlin nykyistä päävalmentajaa Dave Kingiä. http://itar-tass.com/sport/1089959\nKirjoittaja InFlames » 01.04.2014 22:48\nTelle kirjoitti: Uudeksi Traktorin päävalmentajaksi huhutaan entistä Venäjän maajoukkueen päävalmentajaa Vjatseslav Bykovia, Spartakin nykyistä päävalmentajaa Fedor Kanareikinia ja Lokomotiv Jaroslavlin nykyistä päävalmentajaa Dave Kingiä. http://itar-tass.com/sport/1089959\nLisäksi Doug Shedden neuvottelee parhaillaan ainakin kolmen KHL-seuran kanssa, joista yksi on Traktor.\nOlihan tuo Traktorin kausi täydellinen mahalasku, mutta ei ollut johdolla kanttia potkia Belousovia pihalle, vaikka oli jo syyskaudella nähtävissä, että tästä ei kyllä tule yhtään mitään.\nKirjoittaja Telle » 01.04.2014 23:50\nBelousovia pidetään yhtenä Venäjän parhaista valmentajista, hyökkäyspelaamisen guruna. Hän toimi Sotshin olympialaisissa Zinetula Biljaletdinovin neuvonantajana hyökkäyspelaamisessa. Kannattaa tutustua miehen CV:hen. Hieno valmentaja, tiukka, mutta inhimillinen ja hyvä nuorten pelaajien kehittäjä, esim. viime kaudella 2012-2013.\nMinusta Traktorin tämän kauden ongelma ei liittynyt valmennukseen vaan joukkueen pelaajiston liian suureen vaihtumiseen. Joukkue heikkeni viime kaudesta merkittävästi mm. Jakutsenian, Nichushkinin ja Karpovin poistumisten myötä.\nSeurasin tällä kaudella Doug Sheddeniä EV Zugin päävalmentajana erään suomalaisen maalivahdin takia. Ei-pidetty valmentaja, jonka ainakin osa EV Zugin kannattajista toivotti pitkin kautta hornan kuuseen. EV Zug pelasi huonoa ja rumaa kiekkoa ilman tulosta Sheddenin alaisuudessa. Perinteisen pohjoisamerikkalaisen valmentajan perikuva, negatiivisessa merkityksessä?\nYksi arvostetuimmista venäläisistä kiekkokommentaattoreista Sergei Gimajev väläyttelee Kari Jalosen seuraajaksi SKA Pietariin Venäjän maajoukkueen entistä päävalmentajaa Vjatseslav Bykovia ja aisapariaan Igor Zaharkinia. http://www.sovsport.ru/news/text-item/699552\nBykov on tällä hetkellä vapaana velvoitteista ja Zaharkin vapautuu tässä kuussa Puolan maajoukkueen valmennuspestistä. Gimajev väittää Bykovilla ja Zaharkinilla olevan yksi merkittävä kyky Kari Jaloseen verrattuna - heillä on toimiva suhde Ilja Kovaltshukiin ja he ovat saaneet aikaisemminkin tämän pelaamaan.\nMilloinkahan kuullaan uutisia Pietarista?\nViimeksi muokannut Telle päivämäärä 01.04.2014 23:56, muokattu yhteensä 3 kertaa


LaCie Rugged Mini 500 GB | Digi-kuva.fi\nLaCie tunnetaan massasta erottuvista ulkoisista kiintolevyistään. Niiden laatu on korkea ja muotoilu usein omaa luokkaansa. Tämäntyyppisissä vankkarakenteisissa kiintolevyissä LaCie tekee yhteistyötä palkitun skottimuotoilija Neil Poultonin kanssa. Mini-malli on 40 prosenttia aikaisempia Rugged-malleja pienempi. Aidon kovanaamakiintolevyn tapaan se kestää pudottamisen 1,2 metrin korkeudesta ja tonnin verran painetta. Lisäksi se kestää sadetta. Se sopii siis kovissa oloissa viihtyvälle valokuvaajalle. Ylimääräisenä hienoutena Rugged Minissä on sekä usb 3.0 että usb 2.0, jotka toimivat samalla myös virtalähteenä.\nHyvin muotoiltu pieni kiintolevy, joka kestää vähän kaikkea. Se miellyttää silmää, ja hinta on kohdallaan. Rugged Ministä on eniten hyötyä, jos pc tukee usb 3.0:aa. Macissa on tyydyttävä usb 2.0:aan, koska Thunderbolt-liitäntää ei ole.


MiiMiin Koti: Emilia-pinnatuolit\nKAUPALLINEN YHTEISTYÖ: LAULUMAA HUONEKALUT OY.\nPari vuotta sitten osallistuin Koti ja Keittiö -lehden instagramissa järjestämään #lempimuoto-kisaan, jossa pyydettiin kertomaan ja kuvamaamaan jokin lempimuoto omasta kodista. Lähetin kilpailuun kuvan lemppareistani, eli meidän ruokailuhuoneen pinnatuoleista. Ilmeisesti pinnatuolien muotokieli puhutteli silloin myös muita ihmisiä, sillä yllätyksekseni kuvani äänestettiin tuolloin kilpailun voittajaksi. Pinnatuolit ovat kyllä edelleen kestosuosikkejani sekä ruokapöydän ympärillä, että koko kodin sisustuksessa, enkä ole tähän päivään mennessä miettinyt kertaakaan niiden vaihtamista muihin tuoleihin.\nPinnatuolikatraamme sai kivasti uutta lisäväriä kahdella kauniilla Laulumaa Huonekalujen valmistamalla vihreällä Emilia-pinnatuolilla. Tämän lisäyksen seurauksena meidän tuolien lukumäärä on ruokapöydän ympärillä nyt ihan täydellinen. Ja täydellinen on myös näiden pinnatuolien väri, ne ovat kuin varta vasten tehty meidän ruokailuhuoneeseen, josta löytyy muutenkin piristäviä vihreitä elementtejä.\nNäiden upeiden Emilia-pinnatuolien materiaali on 100% koivua ja ne on pintakäsitelty myrkyttömällä maalilla. Laulumaa Huonekalujen pinnatuoli valikoima on laaja, sillä Emilia-pinnatuoleja on saatavilla kaikken kaikkiaan seitsemässä eri sävyssä ja niiden sävyt vaihtelevat kauden mukaan. Uusin väri pinnatuoleissa on tämä ainakin meille niin täydellisesti sopiva sammaleen vihreä. Tällaisia värikkäitä retrohenkisiä pinnatuoleja on vähän huonosti saatavilla, joten nämä Laulumaa Huonekalujen pinnatuolit ovat todella kiva lisä pinnatuolimarkkinoilla.\nEmilia-pinnatuolit ovat Laulumaa Huonekalujen omaa suunnittelua ja he suunnittelevat itse myös muutkin puiset huonekalunsa. Heidän pääkonttorinsa on sijainnut jo 30-vuoden ajan Lahdessa, jossa sijaitsee myös lähes kaikki Laulumaa Huonekalujen toiminnot. Laulumaa Huonekalut eivät niinkään koe olevansa Design huonekalujen valmistaja, vaan ennemminkin he valmistavat kohtuuhintaisia kodinkalusteita, joille laatu, tuotteiden esteettisyys ja ekologisuus ovat erittäin tärkeitä seikkoja. Itseäni ilahduttaa brändissä edellä mainittujen seikkojen lisäksi myös tietenkin kotimaisuus, sillä yritys tuottaa valtosan mallistoista Suomessa. Huonekalujen laadun ja pitkäikäisen tuotteen takaajana ovat tuotesuunnittelu ja -kehitys, sekä tarkka laadunvalvonta ja tuotetestaus.\nTuolit ovat olleet meillä käytössä noin viikon verran ja kauniin ulkonäön lisäksi olen vakuuttunut niiden istuinmukavuudesta. Emiliat ovat hiukan painevammat kuin meidän muut vanhemmat pinnatuolit joka kertoo vaan niiden laadukkuudesta ja vakaudesta. Vaikuttavat siis oikein kestäviltä käytössä ja ajattomassa ulkonäössä on onnistuttu näiden tuolien kohdalla kyllä erinomaisesti. Näistä riittää tuoleja meidän pojille vielä pitkäksi aikaa. Pehko jo valitsikin heti Emilia-tuolin omalle lempipaikalleen pöydän ääreen. Kaikilta osin siis oikein mainio valinta piristämään lapsiperheeseenkin istumaryhmää. Näitä Emilia-tuoleja löytyy muuten Laulumaa Huonekalujen valikoimasta mustina ja valkoisina myös lasten pinnatuoleina, joissa istumakorkeus on 52 cm.\nItse olen koko ajan suosimassa yhä enemmän ja enemmän Suomessa suunniteltuja tuotteita. Valmistuskustannukset tahtovat vaan nousta niin kovin korkealle ettei monellakaan yrityksellä ole oikein varaa valmistaa tuotteita kokonaan täällä. Mutta kyllä meiltä täältä Suomesta vaan löytyy kerrassaan hienoja brändejä - yhtenä hyvänä esimerkkinä on juuri Laulumaa Huonekalut. Suosittelen tutustumaan tarkemmin ja ottamaan seurantaankin tämän lahtelaisen yrityksen. Laulumaa Huonekalut löytyy sosiaalisesta mediasta facebookista, sekä instagramista @laulumaahuonekalut.\n//: Blogiyhteistyö Laulumaa huonekalut Oy:n kanssa. Tuotteet saatu bloginäkyvyyttä vastaan.\nLähettänyt MiiMii klo 11.58\nTunnisteet: blogiyhteistyö, kaupallinen yhteistyö, Laulumaa Huonekalut, pinnatuoli, ruokailuhuone, ruokailuhuoneen sisustus, yhteistyö\nPilviraitti 22. huhtikuuta 2018 klo 22.07\nIhanat tuolit! Pinnatuoli on kyllä sellainen aikaa kestävä klassikko. :)\nMiiMii 28. huhtikuuta 2018 klo 8.48\nEikö olekkin!? Väri on mitä mahtavin 💚 Pinnatuoli todellakin on klassikko, joka sopii niin moneen kotiin.\nVintageinteriorxx 23. huhtikuuta 2018 klo 0.30\nTosi upeat tuolit ja tuo väri on kyllä aivan nappi teille <3\nMiiMii 28. huhtikuuta 2018 klo 8.49\nTuolit ovat kyllä kauniit ja niin meidän näköiset 😊


Talous - Lukuja ja faktaa - Itävallan liikeopas - www.advantageaustria.org\nTästä löydätte Itävallan taloutta koskevia mielenkiintoisia faktatietoja. Yhteenveto taloustoimintaan liittyvistä oleellisista faktatiedoista auttaa Teitä saamaan perusteellista tietoa Itävallan talouskumppaneista.\nTaloustietoa Bruttokansantuote, kasvuennusteet, tiedot ulkomaankaupasta ja muita Itävallan taloutta koskevia faktatietoja – tästä löydätte yhteenvedon tärkeimmistä taloustiedoista.\nKansantalous Euroopan talouskehityksen kontekstia ajatellen Itävallassa on havaittavissa keskimääräistä suurempaa kasvudynamiikkaa. Myös työttömien osuus on yksi matalimmista Euroopassa. Itävallan kansantalous perustuu seuraaviin tekijöihin.\nUlkomaankauppa Itävalta on teollisuusmaa, jonka sisämarkkinat ovat pienet ja siksi ulkomaankauppa on erityisen tärkeää. Seuraavasta löydätte yhteenvedon ulkomaankauppaa koskevista tunnusluvuista, kauppakumppaneista ja tavararyhmistä.\nMerkittävät talouden sektorit Itävallan talousrakennetta hallitsevat pääasiassa pienet ja keskisuuret yritykset. Tutustukaamme Itävallan talouden tärkeimpiin sektoreihin ja alueellisiin painopistealueisiin.\nTalous vuodesta 1950 lähtien Itävalta – valtio, joka kuului toisen maailmansodan jälkeen Euroopan köyhimpiin maihin, on viimeisten vuosikymmenien aikana kohonnut yhdeksi maailman rikkaimmista maista. Esitämme tässä lyhyen kuvauksen kehityksestä.\nItävalta yhdellä silmäyksellä\nTalous vuodesta 1950 lähtien


Lisää hinkuyskätapauksia varmistunut tamperelaisen päiväkodin epidemiassa – sairastuneet aikuisia | Yle Uutiset | yle.fi\n7.6.2018 klo 11.39\nTamperelaisen päiväkodin hinkuyskäepidemiassa on varmistunut kolme uutta tautitapausta. Kaikki uudet tapaukset on todettu aikuisilta. Aiemmin on varmistettu kolme tartuntaa lapsilla.\nEpidemiologi Sirpa Räsäsen mukaan laboratorioon on kaupungin kautta toimitettu 11 ihmisen näytteet hinkuyskän tai sen epäilyn vuoksi. Lisäksi työterveyshuollosta tai yksityisesti on tutkittavana muutama näyte.\nEnsimmäiset tulokset hinkuyskän kohdalla saadaan jo parissa päivässä, joihinkin tutkimuksiin menee noin viikko.\nYli 20:ta on lääkitty\n– Epidemiatilanteessa ihan kaikkia ei kannata tutkia. Tällä hetkellä noin 30 tapaukseen on otettu kantaa, ja noin 25 ihmistä on saanut lääkettä, sanoo Räsänen.\nHänen mukaansa hinkuyskää osataan hoitaa hyvin, koska tiedetään minkä tyyppinen antibiootti siihen tehoaa.\nPäiväkodin nimeä ei edelleenkään kerrota.\nSirpa Räsänen ei usko epidemian enää laajenevan.\n– Uskon, että tämä epidemia oli nyt tässä, vaikka joku lähipiirin aikuinen vielä sairastuisikin. Lisää päiväkotilapsia tai heidän vanhempiaan en enää usko tulevan.\nRäsänen muistuttaa, että rokotukset kannattaa laittaa kuntoon. Antibioottilääkitys kuitenkin tehoaa hinkuyskään hyvin.\n– Jos yskä pitkittyy kolmeen, neljään viikkoon, kannattaa mennä lääkäriin. Hinkuyskän mahdollisuus pitää ottaa huomioon, sillä yksittäisiä tautitapauksia selvästi liikuskelee jossakin, Sirpa Räsänen sanoo.\nTamperelaisessa päiväkodissa hinkuyskäepidemia – varmistettuja tapauksia kolme, oireita yli kymmenellä 5.6.2018


Novak Đoković ylivoimainen - nousi tappioasemasta kuudetta kertaa Wimbledonin mestariksi | Penkkiurheilu.com\nMaailmanlistan ykkönen Serbian Novak Đoković on voittanut Wimbledonin tennisturnauksen. Finaalissa Đoković kaatoi 7. sijoitetun Italian Matteo Berrettinin neljässä erässä 6-7(4), 6-4, 6-4, 6-3. Samalla serbialaisen Grand Slam -turnausvoittojen kokonaismäärä nousi 20:een, tasoihin Rafael Nadalin ja Roger Federerin kanssa.\nEnsimmäisessä erässä näytti hetkittäin siltä, että Italian Berrettini pystyisi tosissaan panemaan kampoihin Đokovićille. Serbi sai aikaisen syötönmurron 4. pelissä, mutta Berrettini pysyi mukana erässä. 5-3 syöttövuorossa Đoković sortui helppoihin virheisiin ja italialainen onnistui murtamaan serbialaisen syötön. Erä eteni tie-breakiin, jossa Berrettini eteni mini-breikin turvin 1-0 johtoon ja sitten 3-0 johtoon voittamalla omat syöttönsä. Tie-break kirjattiin italialaiselle 7-4.\nToisessa erässä nähtiin kuitenkin, miksi Novak Đoković on maailmanlistan ykkönen ja yksi kaikkien aikojen parhaita pelaajia. Serbialainen eteni toisessa erässä nopeasti 4-0 johtoon ja otti erän itselleen 6-4. Kolmessa viimeisessä erässä tarvittavat kuusi breikkiä, ja vei viimeiset erät kotiin 6-4 ja 6-3. Ottelua tahkottiin kolme tuntia ja 24 minuuttia.\n– Seisoa täällä kuudennen Wimbledon-voiton kanssa, se on uskomatonta, Đoković kommentoi voiton jälkeen.\n– Ottelu tänään oli rankka. Matteo on todellinen italialainen vasara. Tunsin sen ihollani, Đoković kehui vastustajaansa.\nMatteo Berrettini antoi Đokovićille oivan vastuksen. Italialaisen peliä voisi kuvailla sanoilla upporikasta ja rutiköyhää – kun hän briljeerasi useilla upeilla voittolyönneillä, tuli myös helppoja virheitä helpommin. Kokenut serbi oli pelissään tasaisempi. Berrettini teki kuitenkin italialaista tennishistoriaa pelaamalla Wimbledonin finaalissa.\n34-vuotiaasta Đokovićista tuli toisiksi vanhin pelaaja, joka on voittanut Wimbledonin. Vanhin on Roger Federer, joka voittaessaan vuonna 2017 oli 35-vuotias. Samalla Đokovićista tuli avoimella aikakaudella vain neljäs pelaaja, joka on voittanut Wimbledonin kolmena vuonna peräkkäin. Muut ovat Björn Borg, Pete Sampras sekä Roger Federer.


Paimion Haka ry - Jalkapallo - Maalivahdit\nPaimion Haka järjestää maalivahtivalmennusta kaikenikäisille. Harjoituksissa on osallistujia edustusjoukkueen maalivahdeista aina vuonna 2013 syntyneisiin junioreihin asti. Harjoituksia järjestetään tarpeen mukaan joukkueittain tai ikäryhmittäin. Seuran nuorimmille järjestetään myös erillinen maalivahtikoulu.\nMaalivahtivalmennusta elokuussa 2021:\n- su 29.8. klo 14-16\nklo 14-15 2012-2013 syntyneet\nklo 15-16 2010-2011 syntyneet\nPaimiolainen 30-vuotias Niko Hörkkö on ollut Hakan toiminnassa mukana jo yli 20 vuotta. Pelaajauransa Hörkkö on aloittanut jo nuorena Paimion Nappulaliigassa. Sittemmin mies on pelannut muun muassa Hakan miesten edustusjoukkueen maalivahtina. Maalivahdin roolin lisäksi Hörkkö on vuosien aikana ehtinyt toimia seuran sisällä monissa eri tehtävissä: kenttäpelaajana, apu- ja vastuuvalmentajana, joukkueenjohtajana sekä rahastohoitajana. Nykyisin kokenut pelaaja jakaa oppejaan seuran kaikenikäisille maalivahdeille.


Oma terveys etusijalle? - Savon Sanomat\nLukijan Sanomat 26.03.2020 10:01\nOma terveys etusijalle?\nRajat menivät kiinni, kouluja suljetaan. Suomi on sotien jälkeen ensimmäistä kertaa tilanteessa, jossa kukaan päättäjä ei koskaan ole ollut. Hallitus tekee linjauksia, joista pidetään löyhästi kiinni. Suojautuminen ei koske läheskään kaikkia.\nOlen yksi heistä. Olen töissä urheilukaupassa, joihin kymmenet terveet ja vähemmän terveet lapset ja aikuiset tulevat päivittämään sporttikalustoaan pahimmalla mahdollisella hetkellä.\nKymmenet suuret yritykset lomauttavat työntekijöitään vastuuntuntoisen työnantajan tavoin. Monen mielestä lomautukset eivät johdu työntekijän terveydestä välittämisestä vaan omista rahoistaan huolehtivista johtoportaan henkilöistä. Minua työntekijänä ei kiinnosta, kummasta syystä se johtuu. Ainoa merkittävä asia on, että työntekijät pysyvät turvassa. Nyt sadat ja tuhannet kauppakeskuksissa työskentelevät laittavat oman terveyden peliin. Korvauksena maksetaan pientä palkkaa.\nMeillä työpaikalle mennään vastoin viranomaisten suosituksia. Omaa työnantajaa kiitän siitä, että tilanteeseen on reagoitu työpaikalla paremmalla hygienialla ja muilla toimilla, mutta yhtälöä tulevat vaikeuttamaan sadat vapaalla olevat hiihtoniilot ja pyöräilykauttansa aloittavat karanteenipyöräilijät (ennen työmatkapyöräilijät). Kun lapsien ei tarvitse mennä kouluun, on perheiden aika lähteä kuluttamaan vapaaaikaansa kauppakeskuksiin.\nAikuisilla ihmisilläkin on huomattavia vaikeuksia noudattaa hygieniaohjeita yskimisessä. Tuntuu, että kaikki eivät koronaepidemiaa ota tosissaan. Toivottavasti oppivat ennen kuin on liian myöhäistä. Itse en varsinaisesti pelkää epidemiaa. Pyrin noudattamaan työpaikalla mahdollisimman hyvää hygieniaa ja ehkäisemään kaikin tavoin riskejä siitä, ettei virus leviäisi.\nLinjaukset siitä, mitä suljetaan, ovat epäselvät. Tuntuu, että ihminen ei ole samanarvoinen kaikkialla. Toisen terveys menee toisen edelle. Kirjastonhoitaja saa seurata epidemiaa kotisohvalta turvallisesti, kun taas omalla kohdalla epidemian leviämistä pitää olla todistamassa paikan päällä työpaikalla. Itse haluaisin, että tarpeelliset palvelut ja kaupat pysyisivät auki.


Tuulilasin vaihto Rauma | Myös korjaukset kaikille merkeille\n24 h hinauspalvelu\n Soita ammattilainen apuun: 0500 781 770\n Koko Suomi 0100 2400\nKiukaisten Autopelti ja Hinaus Ky on Glassdriven valtuuttama täyden palvelun tuulilasikorjaamo. Huolehdimme autosi tuulilasin vaihdosta ja korjauksesta niin, että tuloksena on turvallinen ja kestävä tuulilasi.\nOta yhteyttä tuulilasikorjaamoomme\nKäytämme tarkkoja työmenetelmiä ja alkuperäisiä varaosia, jotta saat mahdollisimman laadukasta palvelua. Asennamme tuulilaseja kaikkien merkkien henkilö- ja pakettiautoihin. Toimimme Raumalla ja Eurassa ja palvelemme koko Satakuntaa.\nMitä nopeammin tuulilasi viedään korjattavaksi, sitä todennäköisemmin se saadaan korjattua. Pienestäkin kiveniskemästä voi laajentua halkeama, joka tekee tuulilasin korjaamisen mahdottomaksi. Ota siis heti yhteyttä, kun huomaat pienenkin vaurion tuulilasissa!\nTuulilasin korjaus on paitsi huomattavasti halvempaa myös ympäristöystävällisempää kuin uuden lasin vaihto. Korjaamollamme tuulilasin korjaus tehdään aina erityisellä huolella. Tuulilasin korjauksen jälkeen tuulilasi on yhtä vahva kuin alkuperäinen, eikä korjauksen jälkeä useimmiten edes huomaa.\nJos tuulilasiin tullutta vauriota ei voida korjata, tulee autoon tehdä tuulilasin vaihto. Käytämme alkuperäisiä varaosia, jotta uusi tuulilasi olisi tuulilasin vaihdon jälkeen yhtä turvallinen ja kestävä kuin edellinen. Tuulilasin vaihto tulee teetättää aina ammattilaisella, sillä väärät asennusmenetelmät vaikuttavat heikentävästi auton törmäysturvallisuuteen.\nKorjaamomme ammattilaiset ovat kokeneita osaajia, minkä ansiosta tuulilasin vaihto sekä henkilö- että pakettiautoon käy ripeästi ja huolellisesti.\nTuulilasivakuutus on useimmiten kaskon lisäosana tarjottava vakuutuspalvelu. Kun sinulla on voimassaoleva lasivakuutus, vakuutusyhtiö korvaa tuulilasin korjaamisen yleensä ilman omavastuuta. Lisätietoa saat vakuutusyhtiöstäsi.\nMiten toimia tuulilasin vaurioituessa?\nSuojaa vauriokohta lialta laittamalla siihen välittömästi teippi. Älä puhdista kohtaa itse, sillä vauriokohtaan joutunut lasinpesuneste tai lika vain vaikeuttaa korjaamista.\nKäännä auton puhaltimet pois tuulilasista sekä vältä suuria lämmönvaihteluja, jottei vauriokohta pääse laajenemaan.\nSoita meille numeroon 050 370 5781 tai 050 436 7267 ja varaa aika tuulilasin korjaukseen tai vaihtoon.\n02 823 2395\nSami Siitonen 050 436 7267\nJarno Mattila 050 370 5781\n 02 864 5431\n 0500 781 770\n 0100 2400


 OLET SIVULLA: Etusivu › Työ ja yrittäminen › Yrittäminen › Paikkakunnan yrityksistä › Punkalaitumelle uutta suunnitteilla\nMURHAMYSTEEREITÄ, HUUTOKAUPPA, SPA\n- PUNKALAITUMELLE UUTTA SUUNNITTEILLA\n- Huutokauppaamme odotan väkeä ihan ympäri maan. Se tulee olemaan hieman erilainen huutokauppa. Sellainen omituisten tavaroiden huutokauppa. Sieltä saattaa löytää vaikkapa pääkallon, aidon pääkallon, maalailee Punkalaitumelle juuri muuttanut Mika Leinonen, jonka puoliso Katja Idman korjaa pääkallon lähes aidoksi.\nMika oli ostanut ison huutokauppa-kyltin jo paljon aiemmin ennen kuin sai idean itse ryhtyä huutokaupanpitäjäksi. Tätä innostunutta Oriniemestä uuden kodin löytänyttä pariskuntaa ja heidän suunnitelmiaan kuuntelee ihan mielellään. Mikan ja Katjan puheessa vilahtelevat huutokaupan lisäksi sellaiset sanat kuin spa, murhamysteeri-illalliset, dj-keikat, disko, karaoke, airbnb. Kaikki tuo mahtuu hienosti uuden kodin pihapiirissä oleviin rakennuksiin, erityisesti noin 400-neliöinen vanha navettarakennus tulee pariskunnan käsissä saamaan uuden elämän.\n- Näimme sekä tässä ostamassamme maatilassa että Punkalaitumessa paljon potentiaalia. Onhan tämä mielenkiintoinen alue. Nyt kun vähitellen olemme asettumassa aloillemme uudessa kodissa, tuntui aika uskomattomalta huomata omenapuiden takaa meitä tervehtivä auringonnousu. Maalaismaisemahan on kovasti rauhoittava ja kaunis.\nMika on aikoinaan lähtenyt maailmalle Lappeenrannasta, Katja Seinäjoelta. Tampereella pariskunta kaipasi lähemmäksi luontoa ja etsivät mökkejä. Suunnitelmat kuitenkin muuttuivat, kun eteen tuli punkalaitumelainen maatila.\n- Kaikki on alussa ja paljon on tehtävää. Aloitamme kuitenkin vähitellen. Tähän asuinrakennuksemme yläkertaan suunnittelemme airbnb-majoitusta. Ensimmäinen huutokauppa järjestetään toivottavasti viimeistään ensi vuonna, mutta mitään tiukkoja aikatauluja emme tee, kertoo Mika.\nKatja työskentelee tällä hetkellä ammattiopisto Tredussa verkkoviestintäsuunnittelijana, Mika rakennustarvikemyyjänä Tampereella. Ison remonttinsa edessä mies sanoi mielellään hakevansa ylimääräisiä rakennustarpeita naapureiden nurkista maleksimasta. Työreissuillaan hän voi vuorostaan tarvittaessa tuoda tilattua rakennustavaraa tullessaan.\n- Keväämmällä pääsemme tutustumaan paremmin ulkorakennuksiin. Nyt aika menee molemmilla töissä ja töiden jälkeen tuomme lopputavaroita Tampereelta uuteen kotiimme. Huutokauppaa varten on jo paljon tavaraa, mutta myös tämän vanhan talon mukana tuli mielenkiintoista irtaimistoa. Murhamysteeri-illalliset ovat toimineet jo 11 vuotta Rovaniemeltä Helsinkiin. Nyt saamme ulkopuolisten tilojen lisäksi oman tilan siihenkin tarkoitukseen. Illallisillamme on ollut murhia ratkomassa jopa 80 henkilöä kerralla, yleensä porukat ovat olleet eri yritysten työntekijöitä.\nSekä Katja että Mika toimivat Expertos-työosuuskunnan kautta eri tehtävissään.\nVieras näkee toisin kaiken paikallisen. Kysäisin näiltä vuoden ensimmäisiltä muuttajiltamme, mitä he näkevät, kun he katsovat ympärilleen Punkalaitumella. Potentiaalin lisäksi he näkevät paljon muutakin.\n- Ihan heti kärkeen huomasimme, ettei peuroja juurikaan hyödynnetä alueella. Olisihan se turisteillekin hieno juttu, jos vaikkapa ruokintapaikka sijaitsisi niin, että majapaikan ikkunasta saisi näitä kauniita eläimiä katsella. Paikallisissa ravintoloissakin soisi olevan peuraa tarjolla. Taikayöntie kaipaa tarinaa! Ihan mahtavan upeaa reittiä saa kulkea tätä tietä pitkin, sitä tulisi myös kaupata, markkinoida. Geokätkeily on kasvava harrastus. Se tuo suuriakin joukkoja paikkakunnalle. Punkalaitumen kannattaisi olla siinäkin touhussa mukana. Komeita kätköpaikkojahan täältä löytyisi. Harrastajia on Suomessa noin 35 000, maailmalla miljoonia. He kulkevat kätköjen perässä ympäri vuoden. Majoituspalveluille nämäkin harrastajat ovat iso ryhmä.\nHymy korvissa lähdin tämän tuoreen punkalaitumelaispariskunnan kotoa ajelemaan. On uskoa, on toivoa ja luottamusta! Ihan mahtavaa saada Katja ja Mika kotikonnuillemme! Mielenkiinnolla odottelemme suunnitelmien etenemistä ja toivotamme aurinkoista ja iloista kevättä!\nLue lisää Murhamysteeristä:Murhamysteerit


Kalenteroi ja aikatauluta uudenvuodenlupaus | Yle Uutiset | yle.fi\nKalenteroi ja aikatauluta uudenvuodenlupaus\nAnnetuista uudenvuodenlupauksista vain noin kymmenesosa pitää ja toteutuu vuoden loppuun asti. Vaikka puolet lupauksista unohdetaan tai rikotaan jo ensimmäisen kahden viikon aikana, life coach suosittelee kohtuullisten lupausten laatimista.\n1.1.2015Päivitetty 1.1.2015 15:09\nVaikka uudenvuodenlupausten elinkaari on yleensä lyhyt, elämäntapavalmentaja, koulutusjohtaja Auli Hedman on sitä mieltä, että joulun jälkeinen aika ja uusi vuosi on hyvä aika tehdä lupauksia. Levänneenä kannattaa miettiä ennen kaikkea mennyttä vuotta ja tehdä välitilinpäätöstä.\nHedman kannustaa laatimaan lupauksia, jotka ovat kohtuullisia ja jotka voi aikatauluttaa. Päivämääriä kannattaa laittaa ylös.\n– Jos aikoo liikkua enemmän, niin liikunta on merkattava kalenteriin kahdelle päivälle viikossa, jotta se tulee tehtyä. Sitten on laitettava kalenteriin palaveri itsensä kanssa esimerkiksi kahden viikon tai kuukauden päähän. Silloin näkee, miten edistyy, Hedman sanoo.\nItsensä on tärkeää palkita, kun on tehnyt jotakin myönteistä itsensä hyväksi.\n– Jos lupaus on tehty hätäisesti, sillä haluttiin liikaa tai se oli ulkoapäin tehty, kuten etten enää ikinä syö karkkia tai kuntoilen, se ei välttämättä pidä, Hedman sanoo.\nHedman uskoo, että ihminen nojaa neljään tukijalkaan, joita ovat minä itse, koti ja perhe, ura ja talous sekä vapaa-aika. Tärkein näistä neljästä on minä itse.\nLupaus voi tarkentua, kun kun miettii, miten voi, miten keho voi, mitkä ovat elämänasenteet ja suhde omaan itseen. Koti ja perhe sekä niiden tunnelma vaikuttavat hyvinvointiin. Kodissa pitäisi voida ladata itseään. Kolmas tukijalka on ura, joka sisältää työn, opiskelun ja talouden. Kannattaa miettiä, tarvitsisiko niihin jotakin muutosta. Neljäs tukijalka on vapaa-aika. Sen pitäisi olla aikaa, jota ei pitäisi kuormittaa millään rasittavalla ja johon pitäisi päästää vain itseä voimistavia ihmisiä ja asioita.\n– Ja jos jokin tukijaloista ontuu, kannattaa lähteä muuttamaan jotakin niissä, Hedman sanoo.\nHedmanin perheessä kaikki ovat täyttäneet neljään tukijalkaan liittyvää leikekirjaa, johon on kirjoitettu ja piirretty toiveita ja haaveita. Lapset ovat piirtäneet, mies on laittanut ranskalaisia viivoja ja Auli itse kirjoittanut pidemmin.\n– Vuodenvaihteessa vihkoon palataan yhdessä ja katsotaan, mikä kaikki on toteunut. Luvassa on naurua ja iloa, Hedman lupaa.\nKotimaan uutisetilmiötElämänhallinnan opettajauusivuosikuntoliikuntaLeikekirjaElämänhallintakurssiturakehitysvapaa-aikakoulutuspäälliköt